ZMLUVA NA DODÁVKU RIEŠENIA SERVICEDESK  
A NA POSKYTOVANIE SLUŽIEB POSTIMPLEMENTAČNEJ PODPORY

č. [●]

uzatvorená podľa § 269 ods. 2 zákona č. 513/1991 Zb. Obchodný zákonník

medzi zmluvnými stranami

**Objednávateľ:**

Názov: **Mesto Košice**

Sídlo: Trieda SNP 48/A, 040 11 Košice

IČO: 00691135

DIČ: 2021186904

IČ DPH: SK2021186904

v mene ktorého koná: Ing. Jaroslav Polaček – primátor mesta

Zástupca na rokovanie

vo veciach zmluvných a technických: Ing. Branislav Ondrík, PhD.

zástupca riaditeľa magistrátu,

ved. odd. riadenia vnútorných procesov

Bankové spojenie: Prima banka Slovensko, a.s.

IBAN: SK03 5600 0000 0004 4248 6001

(ďalej ako „Mesto Košice” alebo „Objednávateľ“)

**a ostatnými organizáciami:**

Názov: **Bytový podnik mesta Košice, s.r.o.**

Sídlo: Južné nábrežie 13, 042 19 Košice

IČO: 44518684

DIČ: 2022722075

IČ DPH: SK2022722075

v mene ktorého koná: Ing. Peter Vrábel, PhD., konateľ

zapísaný v Obchodnom registri Okresného súdu Košice I, oddiel Sro, vložka č. 22846/V

Názov: **Dopravný podnik mesta Košice, akciová spoločnosť**

Sídlo: Bardejovská 6, 043 29 Košice

IČO: 31701914

DIČ: 2020488206

IČ DPH: SK2020488206

v mene ktorého koná: Mgr. Marcel Čop – predseda predstavenstva

Ing. Vladimír Padyšák – člen predstavenstva

Ing. Jozef Oberuč – člen predstavenstva

zapísaný v Obchodnom registri Okresného súdu Košice I, oddiel Sa, vložka č. 559/V

Názov: **Správa mestskej zelene v Košiciach**

Sídlo: Rastislavova 79, 040 01 Košice

IČO: 17078202

DIČ: 2021157556

IČ DPH: SK2021157556

v mene ktorého koná: Ing. Marta Popríková – riaditeľ

Názov: **Zoologická záhrada Košice**

Sídlo: Ulica k Zoologickej záhrade 1, 040 01 Košice

IČO: 00083089

DIČ: 2020764548

IČ DPH: SK2020764548

v mene ktorého koná: Mgr. Erich Kočner – riaditeľ

Názov: **Knižnica pre mládež mesta Košice**

Sídlo: Kukučínova 2, 040 01 Košice

IČO: 00189006

DIČ: 2020785910

IČ DPH: SK2020785910

v mene ktorého koná: PhDr. Kamila Prextová, MBA – riaditeľ

Názov: **Stredisko sociálnej pomoci mesta Košice**

Sídlo: Garbiarska 4, 040 01 Košice

IČO: 00696871

DIČ: 2020786405

v mene ktorého koná: Mgr. Zdena Sloviková – riaditeľ

Názov: **Psychosociálne centrum**

Sídlo: Löfflerova 2, 040 01 Košice

IČO: 31996361

DIČ: 2020793797

IČ DPH: SK2020793797

v mene ktorého koná: Mgr. Beáta Horváthová, MBA – riaditeľ

Názov: **Košická Futbalová Aréna a.s.**

Sídlo Trieda SNP 48/A, 040 11 Košice

IČO 47845660

DIČ 2024132704

IČ DPH SK2024132704

V zastúpení Mgr. Marcel Gibóda – predseda predstavenstva

Ing. Ján Varga – člen predstavenstva

Ing. Stanislav Petráš – člen predstavenstva

zapísaný v Obchodnom registri Okresného súdu Košice I, oddiel Sa, vložka č. 1636/V

Názov: **Stredisko služieb škole**

Sídlo Trieda SNP 48/A, 040 11 Košice

IČO 35540419

DIČ 2021623967

V zastúpení Ing. Mária Mižáková – riaditeľ

(ďalej ako „Organizácie“)

a

**Zhotoviteľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná v Obchodnom registri Okresného súdu *[doplní uchádzač]*, oddiel: *[doplní uchádzač]*, vložka číslo: *[doplní uchádzač]*

v mene spoločnosti

koná: *[doplní uchádzač]*

IBAN: *[doplní uchádzač]*

**PREAMBULA**

1. Dňa [*doplní uchádzač*] bol zo strany Mesta Košice vystupujúceho v právnom postavení verejného obstarávateľa riadiaceho spoločné verejné obstarávanie pre Objednávateľa podľa § 16 zákona č. 343/2015 Z. z. o verejnom obstarávaní (ďalej ako „**ZVO**“) vyhlásený postup verejnej súťaže na obstaranie nadlimitnej zákazky s predmetom zákazky „*ServiceDesk*“, oznámenie o vyhlásení ktorého bolo uverejnené vo Vestníku verejného obstarávania č. [*doplní uchádzač*] pod označením [*doplní uchádzač*];
2. Zákazka, resp. predmet zákazky pozostáva z návrhu a implementácie platformy – softvérového riešenia pre riadenie požiadaviek, zmien, znalostí a nezhôd u Organizácií Objednávateľa a zabezpečenia služieb technickej podpory softvérového riešenia úprav, údržby a rozvoja, za účelom zabezpečenia jej riadnej prevádzky, schopnosti a úprav funkcionalít podľa prílohy B.1 Špecifikácie predmetu zákazky, ktorá tvorí Prílohu č. 1 Zmluvy.
3. Ponuka Zhotoviteľa predložená do Súťaže bola na základe kritérií Súťaže vyhodnotená ako úspešná a Objednávateľ túto Ponuku Zhotoviteľa prijal.

Vzhľadom na vyššie uvedené sa Zmluvné strany dohodli a uzatvárajú túto Zmluvu v nasledovnom znení:

1. **ÚVODNÉ USTANOVENIA**
   1. **Definície**

V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:

**„Akceptačné skúšky“** znamenajú funkčné, systémové a integračné, záťažové a výkonnostné, bezpečnostné, užívateľské skúšky Diela vykonané v testovacom prostredí Zhotoviteľa a následne v produkčnom prostredí Objednávateľa podľa bodu 6.2 a 6.3 tejto Zmluvy.

**„Akceptačný protokol“** znamená protokol o výsledku Akceptačných skúšok, ktorého súčasťou bude vyhodnotenie výsledkov testovania a akceptácia testovania.

**„Autorský zákon“** znamená zákon č. 185/2015 Z. z. Autorský zákon v znení neskorších predpisov.

**„Detailná funkčná špecifikácia“** znamená súbor dokumentovuvedených v Špecifikácií predmetu zákazky (Príloha č. 1) v bode 5.2.2 – Návrh riešenia – písmeno a) až d).

**„Dielo“** je softvérové riešenie pre riadenie požiadaviek Objednávateľa a jeho Organizácií, ktoré spĺňa funkcie a vlastnosti podľa Špecifikácie predmetu zákazky a je v súlade s Právnymi predpismi.

**„Dokumentácia Zhotoviteľa“** alebo jednotlivo **„Dokument Zhotoviteľa“** znamená všetky výpočty, výkresy, príručky, projekty, modely, a akékoľvek iné dokumenty, ktoré majú byť dodané Zhotoviteľom podľa tejto Zmluvy.

**„Harmonogram Akceptačných skúšok”** je časový harmonogram jednotlivých plánovaných úkonov testovania - Akceptačných skúšok, ako aj ich opis vrátane výsledkov – protokolov testovania realizovaných v priebehu vývoja, vypracovaný Zhotoviteľom.

**„Lehota plnenia“** znamená lehotu na vykonanie Diela uvedenú v bode 7.3 tejto Zmluvya lehotu na poskytovanie Služieb postimplementačnej podpory pri prevádzke Diela podľa bodu 7.5 Zmluvy.

**„Obchodný zákonník“** znamená zákon č. 513/1991 Zb. Obchodný zákonník v znení neskorších predpisov.

**„Objednávateľ“** znamená Mesto Košice, so sídlom Trieda SNP 48/A, 040 11 Košice tak, ako je uvedené v záhlaví tejto Zmluvy.

**„Odborník“** má význam uvedený v bode 21.1 tejto Zmluvy.

**„Organizácie“** sú všetky rozpočtové a príspevkové organizácie, iné právnické osoby a zariadenia založené alebo zriadené Objednávateľom ako aj jeho orgány, útvary a pomocné orgány, pre ktoré Objednávateľ vykonáva spoločné obstarávanie. Organizáciami sa na účely tejto zmluvy myslia všetky subjekty, ktoré vystupujú na strane Objednávateľa, okrem Objednávateľa samotného a ktoré sú alebo sa v budúcnosti stanú účastníkmi tejto Zmluvy.

**„Plán realizácie Diela“** znamená podrobný harmonogram realizácie jednotlivých etáp (návrh a implementácia) vykonania Diela uvedený ako Projektový plán realizácie v Špecifikácií predmetu zákazky (Príloha č. 1) v bode 5.2.1 – Návrh riešenia – písmeno d) bod (i), vypracovaný a odovzdaný Zhotoviteľom podľa článku 4 tejto Zmluvy.

**„Ponuka Zhotoviteľa“** znamená ponuku, ktorú Zhotoviteľ predložil do Súťaže, a na základe ktorej bol Zhotoviteľ úspešný v Súťaži. Pokiaľ sa v tejto Zmluve nachádza odkaz na Ponuku Zhotoviteľa, má sa tým namysli podľa kontextu Rozpočet Diela, Zoznam Subdodávateľov a/alebo Zoznam Odborníkov, poprípade ktorákoľvek z časti Ponuky Zhotoviteľa (aj celá Ponuka Zhotoviteľa) tak, ako bola predložená do Súťaže.

**„Právne predpisy“** znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každého legálne ustanoveného orgánu verejnej správy, a to najmä zákon č. 69/2018 o kybernetickej bezpečnosti a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov, nariadenie rady EÚ č. 2016/269 (GDPR), zákon č. 18/2018 Z. z. o ochrane osobných údajov a o zmene a doplnení niektorých zákonov. Právne predpisy zahŕňajú aj metodické usmernenia a iné dokumenty vydávané CSIRT.SK (dostupné na https://www.csirt.gov.sk/dokumenty/ ).

**„Preberací protokol“** má význam uvedený v bode 6.3.2 tejto Zmluvy.

**„Projektový plán“** znamená plán na celé trvanie realizácie zákazky uvedený ako Projektový plán (WBS) v Špecifikácií predmetu zákazky (Príloha č. 1) v bode 5.2.1 – Návrh riešenia – písmeno b), vypracovaný a odovzdaný Zhotoviteľom podľa článku 4 tejto Zmluvy.

**„Rozpočet“** znamená rozpočet Zmluvnej ceny – v súlade s Ponukou Zhotoviteľa, ktorý tvorí Prílohu č. 2 Zmluvy, t. j. časť Ponuky Zhotoviteľa, ktorú Zhotoviteľ predložil do Súťaže.

**„Služby postimplementačnej podpory“** znamenajú služby poskytované Zhotoviteľom podľa článku 15 a 16 Zmluvy.

**„Subdodávateľ“** je hospodársky subjekt, ktorý uzavrie alebo uzavrel so Zhotoviteľom písomnú odplatnú zmluvu na plnenie určitej časti tejto Zmluvy.

**„Súťaž“** má význam uvedený v bode A) Preambuly tejto Zmluvy*.*

**„Súťažné podklady“** znamenajú súťažné podklady pre Súťaž.

**„Špecifikácia predmetu zákazky“** znamená Prílohu č. 1 tejto Zmluvy. Špecifikácia predmetu zákazky špecifikuje účel, rozsah a technické a iné kritériá a požiadavky na Dokumentáciu Zhotoviteľa, Softvérové riešenie a ostatné plnenia tejto Zmluvy tak, ako ich Objednávateľ definoval v časti B. Opis predmetu zákazky Súťažných podkladov.

**„Vyššia moc“** má význam uvedený v bode 13.4 tejto Zmluvy.

**„Vyhláška o riadení projektov“** je vyhláška Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov.

**„Zákon o verejnom obstarávaní“** alebo **„ZVO“** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**„Záručná doba“** znamená záručnú dobu podľa bodu 14.1 tejto Zmluvy.

**„Zhotoviteľ“** znamená osobu menovanú ako zhotoviteľ v záhlaví tejto Zmluvy.

**„Zmluva“** znamená túto zmluvu o dielo v znení všetkých jej príloh a doplnení.

**„Zmluvná cena“** znamená konečnú pevnú cenu, za vyhotovenie a dokončenie Diela a odstránenie akýchkoľvek vád Diela a poskytnutie ostatných plnení na základe tejto Zmluvy vrátane DPH uvedenú v bode 10.2 tejto Zmluvy.

**„Zmluvná strana“** znamená Objednávateľa a Organizácie alebo Zhotoviteľa podľa kontextu. V prípade označenia ako Zmluvné strany, zahŕňa tento pojem aj Objednávateľa, Organizácie a aj Zhotoviteľa.

* 1. **Výklad Zmluvy a pojmov**

Ak z kontextu Zmluvy nevyplýva niečo iné alebo v Zmluve nie je vyslovene uvedené inak, pre výklad Zmluvy a pojmov platia nasledovné pravidlá:

* + - 1. slová v jednotnom čísle zahŕňajú aj ich množné číslo a naopak;
      2. slová v mužskom rode zahŕňajú aj ich ženský rod a naopak;
      3. názvy bodov alebo nadpisy alebo vysvetľujúce poznámky, ktoré sa uvádzajú v tejto Zmluve, slúžia iba pre lepšiu orientáciu a pri vysvetľovaní podstatných podmienok a ustanovení tejto Zmluvy sa nebudú brať do úvahy;
      4. deň sa rozumie kalendárny deň, pokiaľ Zmluva neurčuje inak;
      5. osobou sa rozumie aj právnická aj fyzická osoba, vrátane jej právneho nástupcu;
      6. kde sa v Zmluve uvádza Objednávateľ, rozumejú sa tým aj Organizácie, pokiaľ z účelu konkrétneho ustanovenia Zmluvy, alebo z povahy práv a povinností, ktoré sú upravené v ustanovení tejto Zmluvy nevyplýva, že sa vzťahujú len na Objednávateľa. V prípade vzniku rozporov Mesto Košice určí, či v príslušnom ustanovení Zmluvy je potrebné pod pojmom „Objednávateľ“ rozumieť aj Organizácie alebo výlučne Mesto Košice.

1. **PREDMET ZMLUVY**

Predmetom Zmluvy je úprava práv a povinností Zmluvných strán spojených so záväzkom Zhotoviteľa riadne a včas a za podmienok dohodnutých v tejto Zmluve dodať Dielo v dvoch etapách – (i) návrh a implementácia podľa podmienok uvedených v tejto Zmluve, Špecifikácií predmetu zákazky a Detailnej funkčnej špecifikácií, vrátane projektového riadenia a (ii) následná prevádzka (postimplementačná podpora) Diela ako aj vytvorenie a dodanie výstupov z jednotlivých etáp a udelenie súhlasu na používanie autorských diel, resp. iných predmetov práv duševného vlastníctva, ktoré boli vytvorené na základe, resp. v rámci plnenia tejto Zmluvy a Objednávateľ sa zaväzuje zaplatiť Zhotoviteľovi za podmienok uvedených v tejto Zmluve dohodnutú Zmluvnú cenu.

* 1. Predmetom Zmluvy sú najmä, nie však výlučne, nasledovné záväzky Zhotoviteľa:
     + 1. Zhotoviteľ je povinný dodať Dielo v dvoch etapách – (i) návrh a implementácia podľa podmienok uvedených v tejto Zmluve, Špecifikácii predmetu zákazky, Detailnej funkčnej špecifikácii a Právnymi predpismi, uviesť do prevádzky Dielo a (ii) následne zabezpečiť postimplementačnú podporu Diela podľa tejto Zmluvy;
       2. Zhotoviteľ spolu s Dielom dodá Objednávateľovi všetku Dokumentáciu podľa článku 3 Zmluvy, ktorá je potrebná pre jej riadne prevzatie a užívanie;
       3. Za účelom implementácie Diela a jej užívania je Zhotoviteľ povinný najmä:
* pripraviť Detailnú funkčnú špecifikáciu podľa článku 5 Zmluvy;
* zabezpečiť implementáciu Diela v súlade s Implementačným plánom podľa článku 6 Zmluvy a zabezpečiť  integráciu Diela s informačnými systémami používanými Objednávateľom a Organizáciami;
* vykonať akceptačné skúšky podľa bodu 6.2 Zmluvy;
* zabezpečiť uvedenie Diela do produkčnej prevádzky podľa bodov 6.3 a 6.4 Zmluvy;
  + - 1. Zhotoviteľ je povinný zabezpečiť projektové riadenie podľa Vyhlášky o riadení projektov, Špecifikácie predmetu zákazky a ostatných podmienok tejto Zmluvy za účelom zabezpečenia služby technickej podpory, úprav, údržby a rozvoja Diela, jeho riadnej prevádzky, schopnosti a úprav funkcionalít tak, aby mohla byť zabezpečená sústavná interoperabilita so všetkými informačnými systémami, s ktorými je Dielo integrované a to počas celej doby trvania Zmluvy;
      2. Zhotoviteľ je povinný udeliť Objednávateľovi súhlas na použitie Diela (licenciu) podľa tejto Zmluvy a to v rozsahu a za podmienok uvedených v článku 17 Zmluvy.
  1. Predmetom tejto Zmluvy sú najmä, nie však výlučne, nasledovné záväzky Objednávateľa:
     + 1. Objednávateľ je povinný Zhotoviteľovi poskytnúť súčinnosť definovanú touto Zmluvou na vykonanie Diela tak, aby Zhotoviteľ mohol poskytnúť Diela a/alebo ktorúkoľvek časť plnenia na základe tejto Zmluvy riadne a včas;
       2. Objednávateľ je povinný za riadne vykonanie Diela Zhotoviteľovi zaplatiť Zmluvnú cenu v súlade s touto Zmluvou;
       3. Objednávateľ je riadne dodané Dielo povinný v súlade s ustanoveniami tejto Zmluvy prevziať.
  2. Objednávateľ a Zhotoviteľ sa zaväzujú po odovzdaní Diela v súlade s touto Zmluvou, poskytovať služby postimplementačnej podpory pri prevádzke Diela podľa podmienok určených v Špecifikácií predmetu zákazky.
  3. Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou. Pre zamedzenie pochybností Zmluvné strany výslovne uvádzajú, že súčasťou plnenia na základe tejto Zmluvy o dielo nie je dodávka HW.

1. **DOKUMENTÁCIA ZHOTOVITEĽA**
   1. Zhotoviteľ vypracuje a bude zodpovedný za všetku Dokumentáciu Zhotoviteľa, ktorú je povinný zhotoviť podľa tejto Zmluvy, Špecifikácie predmetu zákazky, Detailnej funkčnej špecifikácie alebo Právnych predpisov. Každá Dokumentácia Zhotoviteľa bude vyhotovená v súlade s Ponukou Zhotoviteľa, Špecifikáciou predmetu zákazky, Detailnou funkčnou špecifikáciou, Zmluvou a Právnymi predpismi. Pokiaľ táto Zmluva neustanovuje vo vzťahu k určitej časti Dokumentácie Zhotoviteľa inak, Zhotoviteľ je povinný odovzdať finálne znenie (po príslušnom preskúmaní zo strany Objednávateľa v prípadoch, v ktorých sa vyžaduje) akejkoľvek Dokumentácie Zhotoviteľa v šiestich (6) vyhotoveniach v tlačenej forme a v jednom (1) vyhotovení v elektronickej forme. Zhotoviteľ sa zároveň zaväzuje, že poskytne Objednávateľovi nevýhradnú (okrem licencie na užívanie Diela, na ktorý sa udeľuje nevýhradná licencia), a bezodplatnú licenciu na použitie Dokumentácie Zhotoviteľa - vyhotovovanie rozmnoženín, užívanie Dokumentácie Zhotoviteľa, zdieľania Dokumentácie Zhotoviteľa ako aj vyhotovovania a užívania modifikácii Dokumentácie Zhotoviteľa, a to aj prostredníctvom tretích osôb, prípadne i na iné spôsoby použitia, ktoré budú sledovať dosiahnutie účelu uzatvorenia tejto Zmluvy vrátane možnosti zhotovenia Diela na základe Dokumentácie Zhotoviteľa treťou osobou, a to všetko s právom postupovať takúto licenciu a udeľovať sublicenciu tretím osobám. Táto licencia bude platiť počas celej doby trvania príslušných práv duševného vlastníctva.
   2. Každý dokument, ktorý znamená Dokumentáciu Zhotoviteľa a vyžaduje sa jeho schválenie alebo odsúhlasenie zo strany Objednávateľa podľa tejto Zmluvy (ak sú takto označené) bude predložený Objednávateľovi na preskúmanie 1x v tlačenej forme a 1x v elektronickej forme. Odo dňa, kedy Objednávateľ obdrží takýto Dokument Zhotoviteľa má Objednávateľ desať (10) pracovných dní na preskúmanie Dokumentu Zhotoviteľa, ak nie je v Zmluve osobitne uvedené inak. V rámci lehoty na preskúmanie má Objednávateľ povinnosť vydať Zhotoviteľovi oznámenie, že Dokument Zhotoviteľa spĺňa požiadavky podľa Zmluvy alebo nespĺňa požiadavky podľa Zmluvy s konkrétnym uvedením všetkých požiadaviek, ktoré nespĺňa. Ak Dokument Zhotoviteľa nespĺňa požiadavky Zmluvy, bude na náklady Zhotoviteľa opravený, znova predložený a znova preskúmaný v súlade s týmto bodom. Opätovné preskúmanie opraveného Dokumentu Zhotoviteľa nezbavuje zodpovednosti za omeškanie s odovzdaním Dokumentu Zhotoviteľa a/alebo za omeškanie s iným súvisiacim plnením podľa tejto Zmluvy. Pre vylúčenie pochybností platí, že v prípade, ak k dátumu odovzdania Dokument Zhotoviteľa nespĺňa požiadavky tejto Zmluvy, má sa za to, že Zhotoviteľ sa dostal do omeškania s riadnym odovzdaním Dokumentu Zhotoviteľa ku dňu, kedy mal Zhotoviteľ podľa tejto Zmluvy odovzdať Dokument Zhotoviteľa Objednávateľovi (ak taký dátum je), a to bez ohľadu na jeho následnú opravu.
   3. Ak Dokument Zhotoviteľa spĺňa požiadavky tejto Zmluvy, Objednávateľ o tom v lehote na preskúmanie podľa bodu 3.2 Zhotoviteľovi vydá potvrdenie. Pokiaľ Objednávateľ v príslušnej lehote na preskúmanie Zhotoviteľovi nevydá oznámenie, že Dokument Zhotoviteľa nespĺňa požiadavky tejto Zmluvy, postupom podľa bodu 3.2 tejto Zmluvy alebo Zhotoviteľovi nevydá potvrdenie podľa tohto bodu, má sa za to (platí fikcia), že toto potvrdenie bolo vydané v posledný deň lehoty na preskúmanie.
   4. Vydanie potvrdenia alebo akékoľvek iné schválenie, či súhlas Objednávateľa vo vzťahu k Dokumentácii Zhotoviteľa nezbavuje Zhotoviteľa žiadnej zodpovednosti. Ak sa v Dokumentácii Zhotoviteľa nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú spolu s Dielom opravené na náklady Zhotoviteľa, nehľadiac na súhlasy alebo schválenia Objednávateľa.
   5. Zhotoviteľ pripraví a vyhotoví a bude mať k dispozícií vždy aktuálnu dokumentáciu skutočného vyhotovenia Diela, ktorá bude obsahovať verziu komentovaných zdrojových kódov a dátového modelu časti Diela, na ktoré sa vzťahuje licencia podľa tejto Zmluvy, základnú používateľskú dokumentáciu v slovenskom jazyku, inštalačné a konfiguračné manuály v slovenskom jazyku, prevádzkové manuály v slovenskom jazyku, manuály pre zálohovanie a obnovu v slovenskom jazyku. Tri vyhotovenia dokumentácie skutočného vyhotovenia Diela v tlačenej forme a jedno vyhotovenie v elektronickej forme na elektronickom nosiči (vo formáte Portable Document Format (.pdf), ako aj v pôvodných formátoch v akých boli vyhotovené) je Zhotoviteľ povinný odovzdať Objednávateľovi pred začatím Akceptačných skúšok Diela.
2. **PLÁN REALIZÁCIE DIELA A VÝSTUPY**
   1. Zhotoviteľ je počas vykonávania Diela povinný zabezpečiť projektové riadenie jednotlivých etáp a za tým účelom najneskôr do desiatich (10) pracovných dní odo dňa nadobudnutia účinnosti tejto Zmluvy predloží Objednávateľovi Projektový plán. Projektový plán vypracuje Zhotoviteľ tak, aby zodpovedal Špecifikácií predmetu zákazky, Ponuke Zhotoviteľa a tejto Zmluve.
   2. Po schválení Projektového plánu v súlade s postupom podľa bodov 3.2 a 3.3 tejto Zmluvy, vypracuje Zhotoviteľ v súčinnosti s Objednávateľom Plán realizácie Diela. Plán realizácie Diela bude zodpovedať požiadavkám Špecifikácie predmetu zákazky, Ponuke Zhotoviteľa a tejto Zmluve. Finálnu verziu Plánu realizácie Diela predloží Zhotoviteľ Objednávateľovi na preskúmanie do troch (3) pracovných dní od schválenia Projektového plánu, pričom platia primerane podmienky podľa bodov 3.2 a 3.3 tejto Zmluvy. Po preskúmaní a schválení Plánu realizácie Diela Objednávateľom sa tento stáva Prílohou č. 3 tejto Zmluvy.
   3. Projektový plán bude obsahovať vyjadrenie časovej náročnosti a nadväznosti jednotlivých úkonov, činností a prác vyjadrenú v dňoch potrebných na realizáciu Diela. Plán realizácie Diela bude obsahovať stručný popis všetkých činností a prác (najmä no nie výlučne vývoj, nasadenie, testovanie softvéru), ich vzájomnú postupnosť a časovou nadväznosť.
   4. Zhotoviteľ vyhotoví Plán realizácie Diela tak, aby Zhotoviteľovi umožňoval vypracovanie Detailnej funkčnej špecifikácie a postupnú kompletizáciu celého Diela vrátane úspešného absolvovania akceptačných skúšok celého Diela, naplnenie Diela dátami a splnením ostatných požiadaviek na Dielo v zmysle Špecifikácie predmetu zákazky.
   5. Kedykoľvek to bude potrebné z dôvodu predĺženia Lehoty plnenia alebo kedykoľvek Plán realizácie diela nebude zodpovedať Zmluve, alebo ak sa skutočný postup prác nezhoduje s Plánom realizácie Diela, alebo ak sa v porovnaní s predpokladmi Plánu realizácie Diela, Zhotoviteľ predloží Objednávateľovi revidovaný Plán realizácie Diela na preskúmanie za rovnakých podmienok ako sú uvedené v bode 4.1, a to najneskôr do piatich (5) pracovných dní odo dňa, kedy Objednávateľ vyzve Poskytovateľa na predloženie takéhoto revidovaného Plánu realizácie Diela na preskúmanie. Pre vylúčenie pochybností platí, že revízia Plánu realizácie Diela podľa tohto bodu nemôže mať sama o sebe vplyv na predĺženie Lehoty plnenia, pokiaľ okolnosť vyvolávajúca potrebu revízie Plánu realizácie Diela zároveň nedáva Zhotoviteľovi právo na predĺženie, resp. úpravu Lehoty plnenia podľa iného bodu tejto Zmluvy.
   6. V rámci projektového riadenia je Zhotoviteľ počas vykonávania Diela v súlade so Špecifikáciou predmetu zákazky povinný zabezpečiť ďalšie činnosti a pre tieto činnosti pripraviť a aktualizovať príslušnú Dokumentáciu a to v minimálne nasledovnom rozsahu:
      * 1. Organizačná štruktúra projektového tímu, definovanie rolí a zodpovedností.
        2. Komunikačná stratégia, komunikačný plán.
        3. Riadenie rizík, register rizík.
        4. Register otvorených otázok.
        5. Detailný plán pre jednotlivé etapy projektu.
        6. Zápisy zo stretnutí.
        7. Akceptačné skúšky a Akceptačný protokol.
        8. Preberacie konanie a Preberací protokol.
        9. Správa o ukončení realizácie projektu.
3. **DETAILNÁ FUNKČNÁ ŠPECIFIKÁCIA**
   1. V rámci zhotovovania Detailnej funkčnej špecifikácie poskytne Objednávateľ Zhotoviteľovi osobitnú nevyhnutnú súčinnosť spočívajúcu v:
      * 1. podpore Zhotoviteľa, najmä plynulé odovzdanie potrebných údajov a informácií;
        2. spresnení a objasnení jeho požiadaviek na Dielo uvedených v Špecifikácii predmetu zákazky na vizuálne a funkčné vlastnosti vyvíjaných funkcionalít Diela, resp. jednotlivých modulov,
        3. poskytnutí informácií a údajov o stave a funkcionalite ostatných systémov Objednávateľa a tretích osôb, ak sú na realizáciu Diela, resp. ktoréhokoľvek modulu potrebné a Objednávateľ nimi disponuje;
        4. zaisteniu nevyhnutnej súčinnosti zo strany zamestnancov Objednávateľa a Organizácií, ktorých súčinnosť je nevyhnutná a ktorých súčinnosť si Zhotoviteľ vyžiada.
   2. Akékoľvek informácie poskytnuté alebo sprístupnené podľa bodu 5.1 tejto Zmluvy v rámci poskytovania súčinnosti Objednávateľa podľa tejto Zmluvy musia byť protokolárne zaznamenané a odsúhlasené Zmluvnými stranami a osobitne písomne validované štatutárnym zástupcom Objednávateľa alebo povereným zamestnancom.
   3. Ak je Objednávateľ v omeškaní s dodaním potrebných údajov a podkladov po dobu dlhšiu ako tri pracovné dni odo dňa Zmluvnými stranami dohodnutého termínu dodania nevyhnutných údajov a podkladov, považuje sa takéto konanie za neposkytnutie riadnej súčinnosti a porušenie povinností Objednávateľa. V prípade takého omeškania má Zhotoviteľ právo požadovať predĺženie Lehoty plnenia o dobu omeškania s poskytnutím súčinnosti zo strany Objednávateľa.
   4. Detailná funkčná špecifikácia podlieha schváleniu Objednávateľa podľa bodu 3.2 a 3.3 Zmluvy. Po jej schválení tvorí záväznú špecifikáciu Diela ako i všetky ostatné okolnosti realizácie Diela. Detailná funkčná špecifikácia, nesmie rozširovať predmet Diela definovaný v Špecifikácií predmetu zákazky (Príloha č. 1 Zmluvy) a bez ohľadu na iné ustanovenia tejto Zmluvy sa Zmluvné strany dohodli, že na ustanovenia Detailnej funkčnej špecifikácie, ktoré svojim obsahom a/alebo povahou rozširujú predmet Diela sa nebude prihliadať, pokiaľ sa Zmluvné strany výslovne nedohodnú inak. Zhotoviteľ pritom súčasne zodpovedá za to, že Dielo nebude obsahovať iné funkčnosti, či aplikačný softvér nad rámec Detailnej funkčnej špecifikácie.
   5. Zhotoviteľ zodpovedá za vady Detailnej funkčnej špecifikácie, okrem iného aj vtedy, pokiaľ sa tieto vady prejavia v podobe nedostatočného Diela, z pohľadu požiadaviek Objednávateľa uvedených v Špecifikácií predmetu zákazky a požiadavkami predloženými v rámci poskytnutia súčinnosti podľa bodu 5.1 tejto Zmluvy.
4. **IMPLEMENTÁCIA DIELA**
   1. Zhotoviteľ je po schválení Detailnej funkčnej špecifikácie povinný vykonať implementáciu Diela v súlade s Detailnou funkčnou špecifikáciou.
   2. **Akceptačné skúšky**
      1. Zhotoviteľ vypracuje Harmonogram Akceptačných skúšok v súlade s Plánom realizácie Diela, Harmonogram Akceptačných skúšok Zhotoviteľ doručí Objednávateľovi v dostatočnom časovom predstihu, najneskôr však pätnásť (15) pracovných dní pred plánovaným termínom prvých Akceptačných skúšok. Ustanovenia bodu 3.2 a 3.3 Zmluvy sa primerane použijú na schválenie Harmonogramu Akceptačných skúšok.
      2. Pred odovzdaním celého Diela ako i každej jeho časti, ktorá je výsledkom príslušnej etapy, je Zhotoviteľ za účasti Objednávateľa a v súlade s Plánom realizácie Diela povinný vykonať Akceptačné skúšky. Akceptačné skúšky sa vykonajú v testovacom prostredí Zhotoviteľa (t.j. bez možnosti ovplyvniť bežnú činnosť Objednávateľa, mimo produkčných databáz) na infraštruktúre Objednávateľa, ak sa Zmluvné strany vopred výslovne nedohodnú inak Na základe Akceptačných skúšok musí Zhotoviteľ preukázať, že Dielo ako ucelený systém, resp. jeho časti sú spôsobilé a pripravené pre riadnu prevádzku, a že spĺňajú všetky požiadavky Špecifikácie predmetu zákazky, vyhovujú Detailnej funkčnej špecifikácii, Ponuke Zhotoviteľa a spĺňajú ostatné požiadavky na základe Zmluvy vzťahujúce sa na Dielo.
      3. Zhotoviteľ pre účely Akceptačných skúšok zabezpečí a poskytne všetky prístroje, vybavenie, asistenciu, dokumenty a iné informácie, zariadenia, materiály, personál a všetko ostatné tak, aby Akceptačné skúšky prebehli v súlade so Zmluvou.
      4. Akceptačné skúšky budú zahŕňať všetky skúšky v súlade s Harmonogramom Akceptačných skúšok za účelom preukázania, že Dielo, resp. jeho časť môže byť prevádzkované správne a bezpečne tak, ako je špecifikované v Detailnej funkčnej špecifikácii, za všetkých dostupných prevádzkových podmienok. Akceptačné skúšky budú prebiehať a harmonogram Akceptačných skúšok bude zodpovedať testovaniu požadovanom v Špecifikácií predmetu zákazky (funkčné, systémové a integračné, záťažové a výkonnostné, bezpečnostné, užívateľské).
      5. Po skončení Akceptačných skúšok predloží Zhotoviteľ Objednávateľovi na schválenie Akceptačný protokol, ktorého prílohou budú:
         1. zápisnica o vykonaných Akceptačných skúškach (funkčné, systémové a integračné, záťažové a výkonnostné, bezpečnostné, užívateľské);
         2. zoznam autorov diel vytvorených v rámci plnenia tejto Zmluvy, ak sú súčasťou Diela alebo časti Diela;
         3. prezenčné listiny zo školení, ak boli v rámci niektorej z etáp vykonané pre užívateľov Diela (zamestnancov Objednávateľa a Organizácií, alebo nimi poverených osôb), spolu so školiacim materiálom.
      6. Zmluvné strany sa zaväzujú podpísať Akceptačný protokol v 4 (štyroch) rovnopisoch, z ktorých 2 (dva) rovnopisy obdrží Objednávateľ a 2 (dva) rovnopisy obdrží Zhotoviteľ. Akceptačný protokol musí obsahovať identifikáciu odovzdávajúceho a preberajúceho, špecifikáciu odovzdávanej a preberanej časti Diela, ako aj prílohy v zmysle tejto Zmluvy.
      7. Ak Zhotoviteľ odovzdáva také časti Diela, ktoré vyžadujú osvedčenie kvality, zaväzuje sa priložiť k Akceptačnému protokolu dokumenty a doklady osvedčujúce ich kvalitu a/alebo kompletnosť (napr.: zoznam dodávok a zariadení, osvedčenie o akosti a kompletnosti, návody na obsluhu, a testy, správy o vykonaní odborných prehliadok a skúšok, výsledky testovania a skúšok, certifikáty, osvedčenia o vykonaných skúškach, použitých materiáloch a výrobkoch, doklady o spôsobe likvidácie odpadov, a pod.), ak takéto dokumenty už neboli súčasťou ponuky predloženej Objednávateľovi.
      8. Ak dôjde pri plnení Zmluvy k zhotoveniu databázy v súlade s ust. § 135 Autorského zákona, uvedie sa táto skutočnosť v príslušnom Akceptačnom protokole. Súčasťou Akceptačných skúšok, ktoré predchádzajú Akceptačnému protokolu je v tomto prípade detailná špecifikácia databázy tvoriacej súčasť Diela alebo jeho časti.
      9. Akceptačné skúšky alebo jej časti sa uskutočnia v súlade s Harmonogramom Akceptačných skúšok, ktorých výsledkom je podpísanie Akceptačného protokolu. Ak sa Akceptačné skúšky uskutočnia v inom termíne ako je plánované podľa Harmonogramu Akceptačných skúšok, Zhotoviteľ písomne informuje Objednávateľa o novom/zmenenom termíne Akceptačných skúšok najmenej päť (5) pracovných dní pred ich uskutočnením.
      10. V prípade, ak odovzdávaná časť Diela nespĺňa akceptačné kritériá, Objednávateľ uvedie a popíše všetky identifikované vady v Akceptačnom protokole a navrhne nový termín pre Akceptačné skúšky. Zhotoviteľ sa zaväzuje odstrániť vady uvedené v Akceptačnom protokole v zmysle bodu 6.2.13 nižšie a opätovne uskutočniť nevyhnutné Akceptačné skúšky. Zmluvné strany sa zaväzujú postupovať týmto spôsobom, až pokiaľ nebudú splnené všetky akceptačné kritériá pre príslušnú Akceptačnú skúšku alebo príslušná časť Diela nebude akceptovaná iným spôsobom.
      11. Zmluvné strany sa zaväzujú dodržiavať časový plán Akceptačných skúšok a pri výskyte vád vynaložiť nevyhnutné úsilie na jeho dodržanie. Vady, ktoré sa vyskytnú pri Akceptačných skúškach, budú klasifikované podľa ich závažnosti a Zmluvné strany sa zaväzujú poskytovať si všetku nevyhnutnú súčinnosť na odstránenie vád už v priebehu Akceptačných skúšok.
      12. Zmluvné strany sa dohodli, že Akceptačné skúšky prebehli úspešne a akceptačné kritériá sú splnené, ak odovzdávaná časť Diela neobsahuje žiadnu vadu, ktorá by bránila riadnemu užívaniu Diela ako celku, resp. časti Diela. Zhotoviteľ je preukázanie funkčnosti časti Diela preukázať a vysvetliť Objednávateľovi prípadné nezrovnalosti. V prípade splnenia akceptačných kritérií podľa predchádzajúcej vety opakovanie Akceptačných skúšok nie je potrebné, Zhotoviteľ je však naďalej povinný v lehotách podľa tohto článku Zmluvy odstrániť všetky vady podľa príslušného Akceptačného protokolu na vlastné náklady.
      13. Zhotoviteľ sa zaväzuje odstrániť všetky vady uvedené v Akceptačnom protokole v dohodnutej lehote. V prípade absencie dohody je Zhotoviteľ povinný odstrániť vady do piatich (5) pracovných dní od podpísania Akceptačného protokolu.
      14. V prípade, ak Dielo, resp. jeho časť nevyhovie Akceptačným skúškam, Objednávateľ má právo odmietnuť podpísať Akceptačný protokol s výhradou, že Dielo alebo jeho časť neschvaľuje a môže požadovať, aby Zhotoviteľ odstránil vady Diela, resp. jeho časti a aby Zhotoviteľ vykonal opakované Akceptačné skúšky za rovnakých podmienok. To sa vzťahuje na ktorúkoľvek časť Akceptačných skúšok. Ak Dielo, resp. jeho časť nevyhovie ani opakovaným Akceptačným skúškam, Objednávateľ môže nariadiť ďalšie opakovanie Akceptačných skúšok alebo Dielo, resp. jeho časť odmietnuť prevziať a odstúpiť od Zmluvy. Zhotoviteľ berie na vedomie že realizácia samostatných častí Diela bez prevzatia Diela ako celku nemá pre Objednávateľa hospodársky význam, a Objednávateľ bude v prípade predčasného ukončenia tejto Zmluvy požadovať vrátanie všetkých na základe tejto Zmluvy uhradených finančných prostriedkov.
      15. Odstránenie nedostatkov po neúspešných Akceptačných skúškach, resp. úspešné vykonanie opakovaných Akceptačných skúšok nezbavuje Zhotoviteľa zodpovednosti za omeškanie s riadnym dodaním Diela v Lehote plnenia a Objednávateľa nezbavuje nároku na náhradu škody a zaplatenie zmluvnej pokuty podľa tejto Zmluvy.
      16. Najneskôr k Preberaciemu konaniu Zhotoviteľ dodá Objednávateľovi všetky príručky pre prevádzku a údržbu Diela vrátane akýchkoľvek nevyhnutných dokumentov pre riadne užívanie, prevádzku a údržbu celého Diela. Zhotoviteľ zároveň dovtedy zabezpečí a vykoná zaškolenie poverených zamestnancov Objednávateľa (agentov, operátorov a administrátorov) v počte do päťdesiat (50) v oblasti prevádzky a obsluhy Diela vrátane všetkých postupov tak, aby po zaškolení boli Objednávateľ a Organizácie samostatne schopní obsluhovať Dielo na účely, na ktoré je vyhotovené. O zaškolení poverených zamestnancov Objednávateľa Zmluvné strany vyhotovia osobitný protokol, ktorý musí byť podpísaný oprávnenými zástupcami oboch Zmluvných strán.
   3. **Preberacie konanie**
      1. Po úspešnej realizácii Akceptačných skúšok na testovacom prostredí a ak aj posledná časť Diela splní akceptačné kritériá a Zhotoviteľ zabezpečí odstránenie všetkých vád Diela, bude dielo testované v produkčnom prostredí postavenom na infraštruktúre Objednávateľa. Ustanovenia bodu 6.2 sa primerane použijú na Akceptačné skúšky v tejto etape realizácie Diela.
      2. Po úspešnej realizácii následných opakovaných Akceptačných skúšok na tomto produkčnom prostredí nasleduje preberacie konanie, v ktorom Objednávateľ v nadväznosti na Akceptačné skúšky preverí, že Dielo ako celok, resp. jeho jednotlivé časti a k tomu zodpovedajúca Dokumentácia Zhotoviteľa nemá vady a spĺňa požiadavky Špecifikácie predmetu zákazky, Detailnej funkčnej špecifikácie a Ponuky Zhotoviteľa, Právnych predpisov a Zmluvy. Preberacie konanie sa končí vydaním protokolu (ďalej aj ako „**Preberací protokol**“), ktorým Objednávateľ deklaruje splnenie záväzkov Zhotoviteľa dodať Dielo riadne (konanie podľa tohto bodu ďalej aj ako „**Preberacie konanie**“).
      3. Preberacie konanie sa uskutoční po ukončení Akceptačných skúšok všetkých etáp realizácie Diela a vykonaní Akceptačných skúšok celého Diela. Zhotoviteľ je povinný k Preberaciemu konaniu predložiť Objednávateľovi nasledovné doklady:
         1. žiadosť o vydanie Preberacieho protokolu;
         2. licencie k softvéru (Dielu);
         3. všetky protokoly o Akceptačných skúškach;
         4. všetku Dokumentáciu Zhotoviteľa, ak ešte nebola Objednávateľovi podľa tejto Zmluvy odovzdaná, najmä užívateľské manuály a ostatnú dokumentáciu vzťahujúcu sa na Dielo, resp. príslušnú časť realizácie;
         5. všetky protokoly o zaškolení používateľov Diela;
         6. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy;
         7. vyjadrenie Zhotoviteľa, že Dielo bolo dodané v súlade so Špecifikáciou predmetu zákazky, Detailnou funkčnou špecifikáciou a Právnymi predpismi, a že Dielo, resp. jeho časť je schopná trvalej a bezpečnej prevádzky.
      4. Preberacie konanie sa začína dňom predloženia žiadosti o vydanie Preberacieho protokolu spolu so všetkými dokumentmi podľa bodu 6.3.3 vyššie. Predloženie žiadosti o vydanie Preberacieho protokolu Objednávateľovi znamená, že podľa názoru Zhotoviteľa je Dielo, resp. jeho časť dodané riadne v súlade so Zmluvou, nemá vady, a je pripravené k úspešnému Preberaciemu konaniu. Za riadne dodané Dielo, resp. jeho časť sa považuje dokončená Dielo, resp. jeho časť bez vád a v súlade s Ponukou Zhotoviteľa, Detailnou funkčnou špecifikáciou, Špecifikáciou predmetu zákazky, Zmluvou a Právnymi predpismi.
      5. Do desiatich (10) pracovných dní odo dňa začatia Preberacieho konania je Objednávateľ povinný:
         1. vydať Zhotoviteľovi Preberací protokol s uvedením dátumu, kedy bolo Dielo, resp. jeho časť dokončená/dodaná v súlade so Zmluvou, s výnimkou drobných vád, ktoré nebránia jej užívaniu pre zamýšľaný účel; alebo
         2. zamietnuť žiadosť o vydanie Preberacieho protokolu s uvedením vád a prác, ktoré musí Zhotoviteľ vykonať, aby bolo Dielo, resp. jeho časť v súlade so Zmluvou.
      6. V prípade, ak Objednávateľ nevydá Preberací protokol alebo žiadosť o vydanie Preberacieho protokolu nezamietne v lehote podľa bodu 6.3.5, má sa za to, že Preberací protokol bol vydaný k poslednému dňu tejto lehoty. Vydaním Preberacieho protokolu alebo uplynutím lehoty podľa bodu 6.3.5 v prípade fikcie vydania Preberacieho protokolu podľa predchádzajúcej vety sa končí Preberacie konanie. Vydanie Preberacieho protokolu Zhotoviteľ Objednávateľovi potvrdí podpisom Preberacieho protokolu. Pokiaľ Zhotoviteľ podpisom nepotvrdí Objednávateľovi vydanie Preberacieho protokolu do piatich (5) pracovných dní odo dňa, kedy bol Zhotoviteľovi doručený, má sa za to, že vydanie Preberacieho protokolu Zhotoviteľ podpisom potvrdil v posledný deň tejto lehoty.
      7. Dňom podpisu Preberacieho protokolu oboma Zmluvnými stranami podľa bodu 6.3.6 prechádza na Objednávateľa vlastníctvo, resp. užívacie práva k Dielu a nebezpečenstvo škody na Diele v zmysle tejto Zmluvy. Ustanovenie predchádzajúcej vety sa nevzťahuje na povinnosť Zhotoviteľa zabezpečovať služby postimplementačnej podpory po odovzdaní Diela.
      8. Pre vylúčenie pochybností, ak bude mať Dielo k dátumu uplynutia Lehoty plnenia podľa bodu 7.3 Zmluvy zjavné vady zistené v rámci Preberacieho konania podľa tohto bodu 6.3 Zmluvy, má sa za to, že Zhotoviteľ sa dostal do omeškania s riadnym a včasným plnením k dátumu uplynutia Lehoty plnenia, a to bez ohľadu na to, či boli vady v rámci Preberacieho konania zistené po tomto dátume (resp. týchto dátumoch). Odstránenie vytknutých vád Zhotoviteľom a následné vydanie Preberacieho protokolu podľa tohto článku Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s povinnosťou plniť riadne a včas v Lehote plnenia.
      9. V prípade, že Objednávateľ odmietne vydať Preberací protokol postupom podľa bodu 6.3.5b), Zhotoviteľ po odstránení vytknutých vád opätovne predloží žiadosť o vydanie Preberacieho protokolu podľa bodu 6.3.2, resp. 6.3.4 tejto Zmluvy a Objednávateľovi plynie lehota v zmysle bodu 6.3.5 Zmluvy, pričom bod 6.3.6 Zmluvy sa aplikuje primerane. Opätovným vykonaním Preberacieho konania nie je dotknutý tento bod 6.3.9. Pre vylúčenie pochybností, bez ohľadu na to, kedy Objednávateľ vydá Preberací protokol napr. aj pre prípad opakovaného Preberacieho konania (pokiaľ neplatí fikcia vydania Preberacieho protokolu podľa bodu 6.3.6 platí, že pokiaľ k uplynutiu Lehoty plnenia nebolo Dielo, resp. jeho časť spôsobilé na úspešné ukončenie Preberacieho konania (t. j. vykonané bez vád, resp. bez vád, ktoré bránia jeho užívaniu pre dohodnutý účel), Zhotoviteľ sa dostal do omeškania ku dňu nasledujúcemu po uplynutí Lehoty plnenia. Vyššie uvedené znamená, že odstránenie vytknutých vád Zhotoviteľom a následné vydanie Preberacieho protokolu v Preberacom konaní Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s riadnym a včasným plnením v  Lehote plnenia.
      10. V prípade, ak Objednávateľ vydá Preberací protokol podľa bodu 6.3.5a) Zmluvy s výnimkou drobných nedokončených prác a vád, ktoré nebránia užívaniu Diela, Objednávateľ v Preberacom protokole určí alebo sa so Zhotoviteľom dohodne na primeranej lehote na odstránenie týchto vád a nedorobkov. O úplnom odstránení vád a nedorobkov Zmluvné strany vyhotovia protokol o úplnom odstránení vád a nedorobkov. Tento protokol musí byť podpísaný oboma Zmluvnými stranami.
      11. Pokiaľ Zhotoviteľ neodstráni vady a nedorobky v dodatočnej primeranej lehote určenej v Preberacom protokole podľa bodu 6.3.5a) vzniká Objednávateľovi nárok na zaplatenie zmluvnej pokuty podľa bodu 18.1b) tejto Zmluvy. V prípade, ak vznikne Objednávateľovi škoda v dôsledku užívania Diela s vadami a nedorobkami uvedenými v Preberacom protokole, Zhotoviteľ Objednávateľa za túto škodu odškodní v plnom rozsahu.
   4. **Uvedenie do produkčnej prevádzky**
      1. Po prevzatí celého Diela prechádza Dielo do produkčnej prevádzky. Uvedené však nezbavuje Zhotoviteľa zo zodpovednosti jej skryté vady, ktoré je povinný odstrániť v rámci záručnej doby.
      2. Po úspešnom ukončení Preberacieho konania podľa bodu 6.3 Zmluvy, je Zhotoviteľ povinný poskytovať Služby postimplementačnej podpory v súlade s bodom 2.4 Špecifikácie predmetu zákazky v Lehote plnenia podľa bodu 7.5 Zmluvy.
5. **LEHOTA A MIESTO PLNENIA**
   1. Miestom vykonania Diela je Dátové centrum Objednávateľa. Popis konkrétnych priestorov, v ktorých bude Zhotoviteľ Dielo vykonávať poskytne Objednávateľ na základe vyžiadania v zmysle bodu 5.1 Zmluvy.
   2. Zhotoviteľ začne práce na realizácií Diela tak skoro, ako je to primerane možné ihneď po nadobudnutí účinnosti tejto Zmluvy tak, aby celé Dielo vyhotovil a dokončil v súlade s Plánom realizácie Diela v Lehote plnenia.
   3. **Lehota na dodanie Diela je deväť (9) mesiacov odo dňa účinnosti Zmluvy**. Zhotoviteľ je povinný Dielo v súlade s Plánom realizácie Diela v Lehote plnenia dodať tak, aby vyhovelo Akceptačným skúškam a aby bolo spôsobilé na Preberacie konanie podľa bodu 6.3 tejto Zmluvy.
   4. Zhotoviteľ bude mať nárok na predĺženie Lehoty plnenia pokiaľ oneskorenie s dokončením Diela bude spôsobené niektorou z nasledovných okolnosti:
      * 1. príčina, ktorá dáva Zhotoviteľovi nárok na predĺženie Lehoty plnenia podľa niektorého z bodov tejto Zmluvy,
        2. omeškanie alebo obmedzenie na strane Objednávateľa, ktoré je priamou príčinou omeškania Zhotoviteľa, a ktoré nebolo odstránené v primeranej lehote na základe výzvy Zhotoviteľa na odstránenie takéhoto omeškania alebo obmedzenia,
        3. dôvody Vyššej moci, ktoré sú priamou príčinou omeškania Zhotoviteľa.
   5. Lehota, počas ktorej je Zhotoviteľ povinný poskytovať Služby postimplementačnej podpory pri prevádzke Diela vrátane zabezpečenia licencií v súlade so Špecifikáciou predmetu zákazky je štyri (4) roky a začína plynúť od dátumu prevzatia Diela uvedenom v Preberacom protokole.
6. **PODMIENKY VYKONANIA DIELA** 
   1. Zhotoviteľ je zodpovedný za to, že Dielo bude vyhovovať Špecifikácií predmetu zákazky, Ponuke Zhotoviteľa, Zmluve, Detailnej funkčnej špecifikácii a Právnym predpisom.
   2. Objednávateľ poskytne Zhotoviteľovi možnosť napojenia na odberné miesta elektriny a všetkých energií a ďalších služieb, ktoré môže pri vykonaní Diela potrebovať, ak sa s Objednávateľom nedohodne inak.
   3. Zhotoviteľ počas celej platnosti tejto Zmluvy nesie zodpovednosť za všetky práce súvisiace s vykonaním Diela a akékoľvek nebezpečenstvo spojené s prácami na Diele ako aj akýmikoľvek inými prácami a činnosťami, ktoré je Zhotoviteľ povinný vykonať na základe tejto Zmluvy. Zhotoviteľ zabezpečí najmä, nie však výlučne:
      * 1. bezpečnosť a ochranu zdravia pri práci pokiaľ ide o vlastných zamestnancov;
        2. poriadok a čistotu v Mieste plnenia, pokiaľ ide o činnosť zamestnancov Zhotoviteľa prípade iných osôb, ktoré použije na realizáciu Diela;
        3. aby sa všetky osoby realizujúce Dielo v mene Zhotoviteľa zdržali fajčenia na Mieste plnenia;
        4. predchádzanie škodám na majetku Objednávateľa a tretích osôb;
   4. Zhotoviteľ sa zaväzuje zabezpečiť všetky materiály, nevyhnutné pre vykonanie Diela. a dopraviť ich podľa ich povahy na Miesto plnenia.
   5. Pre vylúčenie pochybností, podmienkami vykonania Diela uvedenými v tomto bode nie sú dotknuté ostatné podmienky uvedené v ostatných častiach Zmluvy, najmä v Špecifikácií predmetu zákazky.
   6. Zhotoviteľ je povinný zvolávať pracovné stretnutia, na ktorých bude oprávneným osobám určeným Objednávateľom predvedený doposiaľ vykonaný ucelený celok v zmysle výstupov Detailnej funkčnej špecifikácie a predvedená jeho funkcionalita, dizajn, architektúra, tak, aby Objednávateľ vedel ohodnotiť tento celok s ohľadom na svoje požiadavky a podať prípadné pripomienky. Pripomienky podľa tohto bodu sa považujú za pokyny Objednávateľa na zhotovenie Diela alebo časti Diela a Zhotoviteľ je povinný upozorniť Objednávateľa na prípadnú nevhodnosť jeho pokynov. Pokyn Objednávateľa nesmie byť zjavne v rozpore s Špecifikáciou predmetu zákazky a Detailnou funkčnou špecifikáciou v opačnom prípade sa bude postupovať ako pri zmenových konaniach podľa bodov 9.1 až 9.4 Zmluvy. Na verifikáciu a validáciu vykonaných ucelených celkov sa primerane aplikuje bod 3.2 tejto Zmluvy.
   7. V prípade, ak niektorá Zmluvná strana bude považovať poskytnutie súčinnosti druhej Zmluvnej strany za nedostatočné, je povinná o tom písomne informovať druhú Zmluvnú stranu. V opačnom prípade sa bude mať za to, že súčinnosť podľa tejto Zmluvy bola poskytnutá riadne.
7. **ZMENOVÉ KONANIE**
   1. Objednávateľ je oprávnený písomne navrhnúť zmeny ktorejkoľvek časti Diela po skončení Preberacieho konania.
   2. Zhotoviteľ sa na písomnú výzvu Objednávateľa zaväzuje, v rámci plnenia svojho záväzku podľa tejto Zmluvy, vyhodnotiť dôsledky Objednávateľom navrhnutých zmien Diela alebo časti Diela, ktoré budú zahŕňať hodnotenie dopadov týchto zmien na Zmluvnú cenu a rozsah plnenia, dohodnuté termíny odovzdania, rozsah potrebnej súčinnosti a vplyv na celkovú funkčnosť Diela ako aj na ďalšie podmienky Zmluvy (ďalej len „**Hodnotenie dôsledkov**“). Ak si podľa Zhotoviteľa zmena podľa tohto článku vyžiada dodatočné náklady, alebo ak by mohla mať negatívny dopad na plnenie záväzkov Zhotoviteľa podľa tejto zmluvy, zmluvné strany sa dohodnú na zmene Zmluvnej ceny. Musia však pritom rešpektovať predovšetkým príslušné pravidlá verejného obstarávania týkajúce sa uzatvárania dodatkov k zmluvám v súlade s bodom 24.5.
   3. Akékoľvek zmeny majúce vplyv na rozsah a obsah Diela prípadne Zmluvnú cenu musia byť dohodnuté formou písomného dodatku k tejto Zmluve, ktorým dôjde k úprave zmluvných podmienok v súlade s Hodnotením dôsledkov alebo (ak zmenu navrhol Zhotoviteľ) v súlade s dohodou zmluvných strán, ak nie je v konkrétnom prípade touto Zmluvou stanovené inak.
   4. Za zmenu sa na účely tohto článku považuje požiadavka Objednávateľa, ktorá zjavne vybočuje z rámca Špecifikácie predmetu zákazky a Detailnej funkčnej špecifikácii nebolo ju možné predpokladať ani pri vynaložení všetkej odbornej starostlivosti v procese prípravy a realizácie Detailnej funkčnej špecifikácie.
8. **ZMLUVNÁ** **CENA A PLATOBNÉ PODMIENKY**
   1. Zmluvná cena za plnenie predmetu Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách a je rozčlenená nasledovne:
   2. Celková Zmluvná cena za vyhotovenie Diela a za všetky súvisiace plnenia podľa tejto Zmluvy je nasledovná:

Cena bez DPH: ......................EUR

Sadzba DPH: ......................EUR

Cena s DPH: ......................EUR

(slovom: ......................EUR)

* 1. Celkovú Zmluvnú cenu tvorí:
     + 1. jednorazový poplatok za dodanie Diela, ktorý bude uhradený na základe Preberacieho protokolu (ďalej ako „**Cena za implementáciu Diela**“),
       2. mesačné poplatky za zabezpečenie licencií na používanie Diela (ďalej ako „**Cena za licencie**“), a
       3. mesačné poplatky za poskytovanie Služieb postimplementačnej podpory (ďalej ako „**Cena za podporu**“).

|  |  |  |  |  |
| --- | --- | --- | --- | --- |
| **Zmluvná cena** | **Frekvencia platieb** | **Počet platieb** | **Sadzba DPH v EUR** | **Suma s DPH v EUR** |
| **Cena za implementáciu Diela** | jednorazovo | 1 | ... | ... |
| **Cena za licencie** | mesačne | 48 | ... | ... |
| **Cena za podporu** | mesačne | 48 | ... | ... |

* 1. Zmluvná cena je cena maximálna a je totožná s cenou, ktorú Zhotoviteľ predložil vo svojej Ponuke Zhotoviteľa. Zmluvná cena je premietnutá v Rozpočte Diela, ktorý tvorí Prílohu č. 2 Zmluvy. Objednávateľ je povinný uhradiť len cenu skutočne prevzatých častí Diela, resp. Diela ako celok. Objednávateľ si vyhradzuje právo na pomerné zníženie Zmluvnej ceny v prípade, ak sa ktorákoľvek časť Diela z dôvodov nepredvídateľných v čase uzatvorenia Zmluvy nebude z podnetu Objednávateľa realizovať. Zmluvná cena a Rozpočet Diela zahŕňa všetky náklady nevyhnutné na riadne vyhotovenie a dokončenie Diela a odstránenie všetkých vád, a zahŕňa v sebe všetky ostatné plnenia v rozsahu a na základe tejto Zmluvy, Súťažných podkladov a Ponuky Zhotoviteľa. Zmluvná cena pokrýva všetky zmluvné záväzky a všetky povinnosti nevyhnutné pre riadne vyhotovenie a dokončenie Diela, vrátane všetkých materiálov, súčiastok, dielov, cla, daní, personálneho zabezpečenia, dopravy a akýchkoľvek iných poplatkov, ktoré bude nutné vynaložiť podľa tejto Zmluvy. Pokiaľ určité práce alebo plnenie alebo jej/jeho časť nie sú obsiahnuté v Rozpočte Diela ako samostatná položka, má sa za to, že cena za túto prácu/plnenie je zahrnutá v ostatných položkách Rozpočtu Diela.
  2. Zmluvnú cenu budú uhrádzať Objednávateľ a Organizácie v zmysle § 294 Obchodného zákonníka v pomere podľa počtu aktívnych zamestnancov prislúchajúcich na Objednávateľa,  resp. Organizácie k celkovému počtu všetkých aktívnych zamestnancov, a to podľa stavu k 1. 9. 2021 (a v prípade Košickej Futbalovej Arény, a. s. k 1. 1. 2022), ak na základe dohody medzi Objednávateľom a Organizáciami nedôjde k aktualizácii prerozdelenia Zmluvnej ceny medzi jednotlivé Organizácie. Za aktívneho zamestnanca sa považuje zamestnanec, ktorý pri svojej pracovnej činnosti využíva IT infraštruktúru zamestnávateľa v rámci pracovného pomeru (bez ohľadu na dĺžku a povahu pracovného úväzku); tým nie je dotknuté právo Zmluvných strán na strane Objednávateľa upraviť si kritéria na rozčlenenie Zmluvnej ceny. Pre účely tejto Zmluvy až do momentu postúpenia časti Zmluvy na pristupujúcu Organizáciu podľa bodu 24.3 Zmluvy sa za aktívnych zamestnancov Mesta Košice považujú aj zamestnanci Organizácie, u ktorej je zámer jej pristúpenia k Zmluve v budúcnosti. Výška celkovej Zmluvnej ceny týmto nie je dotknutá.
  3. Objednávateľ vyhlasuje, že ku dňu účinnosti Zmluvy sa so zreteľom na bod 10.5 Zmluvy pre účely rozčlenenia Zmluvnej ceny medzi Objednávateľa a jednotlivé Organizácie sa určuje nasledovná váha podielu:

1. Mesto Košice 900

z toho:

* 1. časť prináležiaca priamo Mestu Košice (jeho útvarom) 775

z toho:

* + 1. *Magistrát mesta Košice 445*
    2. *Mestská polícia 29*
    3. *Školské zariadenia (bez právnej subjektivity) 301*
  1. Mestské lesy Košice a.s. 50
  2. TEPELNÉ HOSPODÁRSTVO spoločnosť s ručením obmedzeným Košice 75

1. Bytový podnik mesta Košice, s.r.o. 90
2. Dopravný podnik mesta Košice, akciová spoločnosť 270
3. Správa mestskej zelene v Košiciach 65
4. Zoologická záhrada Košice 18
5. Knižnica pre mládež mesta Košice 36
6. Stredisko sociálnej pomoci mesta Košice 30
7. Psychosociálne centrum 41
8. Košická Futbalová Aréna a.s. 3
9. Stredisko služieb škole 31

Objednávateľ a jednotlivé Organizácie sa s účinnosťou od 1. dňa príslušného kalendárneho mesiaca môžu dohodnúť na úprave váhy podielu podľa predchádzajúcej vety. Oznámenie za Objednávateľa a Organizácie vykoná jedna z oprávnených osôb určená a oznámená Objednávateľom podľa článku 11 Zmluvy, a to najneskôr tridsiatich (30) kalendárnych dní pred začiatkom príslušného kalendárneho mesiaca, v ktorom sa má prvýkrát uplatniť upravená váha podielov v zmysle predchádzajúcej vety.

* 1. Fakturácia Zmluvnej ceny bude prebiehať nasledovne:
     + 1. Faktúry za Cenu za implementáciu Diela vystaví Zhotoviteľ po podpísaní Preberacieho protokolu podľa pomeru definovaného váhou Objednávateľa a jednotlivých Organizácií v zmysle bodu 10.6 Zmluvy.
       2. Faktúry za Cenu za licencie a za Cenu za podporu bude vystavovať Zhotoviteľ mesačne na základe pomeru definovaného váhou Objednávateľa a jednotlivých Organizácií v zmysle bodu 10.6 Zmluvy, pričom Zhotoviteľ je oprávnený vystaviť faktúru najskôr po uplynutí príslušného kalendárneho mesiaca. Pri vystavení faktúry sa prihliada len na váhu Objednávateľa a jednotlivých Organizácií, vo vzťahu ku ktorým Objednávateľ postupom podľa článku 12 Zmluvy oznámil Zhotoviteľovi, že príslušné Organizácie už majú oprávnenie využívať Dielo. V oznámení podľa predchádzajúcej vety sa vždy uvedie zoznam jednotlivých Organizácií, ich váha a podiel ceny prislúchajúcej veľkosti ich váhy.
       3. Každá faktúra doručená Objednávateľovi a jednotlivým Organizáciám na zaplatenie bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a musí obsahovať minimálne nasledovné údaje:
          1. číslo faktúry;
          2. identifikáciu Objednávateľa, resp. Organizácie podľa Zmluvy;
          3. identifikáciu Zhotoviteľa podľa Zmluvy (údaj o obchodnom mene, sídle alebo mieste podnikania, identifikačnom čísle, údaj o zápise v obchodnom registri alebo inej evidencii vrátane spisovej značky, ak je v nich Zhotoviteľ zapísaný, daňové identifikačné číslo a identifikačné číslo pre DPH);
          4. označenie banky a čísla účtu, na ktorý ma byť platba zaplatená, vrátane konštantného a variabilného symbolu v súlade so Zmluvou;
          5. deň vystavenia faktúry, deň splatnosti a deň dodania;
          6. rozsah a druh plnenia;
          7. základ dane;
          8. výška dane;
          9. celkovú čiastku vrátane DPH;
          10. dôvod fakturácie s odkazom na Zmluvu;
          11. akékoľvek ďalšie údaje vyžadované pre takéto doklady Právnymi predpismi.
       4. Splatnosť faktúry podľa písm. a) tohto bodu je šesťdesiat (60) dní od doporučeného doručenia faktúry bez nedostatkov do sídla Objednávateľa a Organizácií v zmysle Zmluvy. Splatnosť faktúry podľa písm. b) tohto bodu je tridsať (30) dní od doporučeného doručenia faktúry bez nedostatkov do sídla Objednávateľa a Organizácií v zmysle Zmluvy. Zhotoviteľ vyhlasuje, že dojednanie splatnosti peňažného záväzku nie je v hrubom nepomere k právam a povinnostiam Zmluvných strán vyplývajúcim z tejto Zmluvy. Zmluvná cena sa uhrádza bezhotovostným prevodom na účet Zhotoviteľa uvedený v záhlaví Zmluvy.
  2. Ak faktúra nebude obsahovať vyššie uvedené údaje alebo k nej nebudú priložené prílohy, alebo ak nebude obsahovať správne údaje, Objednávateľ, resp. Organizácia sú oprávnení takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa, resp. Organizácie.
  3. Pre vylúčenie akýchkoľvek pochybností platí, že Objednávateľ ani žiadna z Organizácií nezodpovedá za úhradu finančných záväzkov inej Organizácie (resp. Objednávateľa) podľa tejto Zmluvy a porušenie Zmluvy zo strany niektorej z Organizácií nezakladá žiadnu zodpovednosť ostatných Organizácií ani žiaden nárok Zhotoviteľa voči Objednávateľovi, resp. ostatným Organizáciám.

1. **OPRÁVNENÉ OSOBY**
   1. Zhotoviteľ sa zaväzuje do piatich (5) pracovných dní od podpisu tejto Zmluvy vymenovať oprávnenú osobu, ktorá bude počas účinnosti tejto Zmluvy oprávnená konať za Zhotoviteľa v záležitostiach súvisiacich s plnením tejto Zmluvy a v tej istej lehote písomne oznámiť Objednávateľovi jej meno a kontaktné údaje.
   2. Objednávateľ sa zaväzuje do piatich (5) pracovných dní od podpisu tejto Zmluvy vymenovať oprávnené osoby, ktoré budú počas účinnosti tejto Zmluvy oprávnené konať za Objednávateľa a Organizácie v záležitostiach súvisiacich s plnením tejto Zmluvy a v tej istej lehote písomne oznámiť Objednávateľovi ich mená a kontaktné údaje.
   3. Prostredníctvom určených oprávnených osôb Zmluvné strany:
      * 1. uskutočnia všetky organizačné záležitosti s ohľadom na všetky aktivity a činnosti súvisiace s plnením podľa tejto Zmluvy;
        2. zabezpečia koordináciu jednotlivých aktivít a činností Zmluvných strán súvisiacich s plnením podľa tejto Zmluvy;
        3. sledujú priebeh plnenia tejto Zmluvy;
        4. navrhujú potrebné zmeny technických riešení a technickej povahy v zmysle tejto Zmluvy;
        5. zabezpečia vzájomnú spoluprácu a súčinnosť.
   4. Každá zo Zmluvných strán môže zmeniť oprávnené osoby. Takáto zmena je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby druhej Zmluvnej strane.
2. **KOMUNIKÁCIA**
   1. Zmluvné strany sa dohodli, že všetky oznámenia, požiadavky, žiadosti a akákoľvek iná komunikácia, ktorá má byť podľa tejto Zmluvy písomná sa bude doručovať doporučene poštovou zásielkou, kuriérom prípadne inou formou registrovaného poštového styku alebo osobne ak nie je v Zmluve výslovne dohodnutá aj iná možnosť doručovania (napr. e-mail). Za deň doručenia sa považuje deň prevzatia písomnosti, ak nie je v Zmluve dohodnuté inak. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej dobe na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
   2. Akákoľvek komunikácia podľa bodu 12.1 vyššie bude adresovaná a doručovaná na kontaktné údaje strán uvedené v záhlaví tejto Zmluvy, poprípade na kontaktné údaje podľa článku 11 Zmluvy, ktoré si Zmluvné strany písomne oznámia.
   3. Objednávateľa a Organizácie na účely komunikácie podľa tohto článku Zmluvy zastupujú oprávnené osoby uvedené v článku 11 Zmluvy.
3. **RIZIKO A ZODPOVEDNOSŤ ZA ŠKODU**
   1. Zhotoviteľ zodpovedá bez obmedzenia za všetky škody, ktoré vzniknú jeho zavinením, ktoré vzniknú Objednávateľovi a iným osobám na Mieste plnenia, na samotnom Diele, na veciach, ako aj na osobách, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými Subdodávateľmi.
   2. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Zhotoviteľ.
   3. Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov Dokumentácie Zhotoviteľa, vyhotovenia alebo dokončenia Diela a odstránenia akýchkoľvek vád alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Zhotoviteľom.
   4. Zhotoviteľ nezodpovedá podľa tejto Zmluvy za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť, pri ktorej sú kumulatívne splnené všetky nižšie uvedené znaky:
      * 1. je mimo kontroly Zmluvnej strany;
        2. proti jej vzniku sa Zmluvná strana nemohla primerane zabezpečiť;
        3. Zmluvná strana sa jej po jej vzniku nemohla primerane vyhnúť alebo ju prekonať; a zároveň
        4. Zmluvná strana ju v čase uzavretia tejto Zmluvy objektívne nemohla predvídať.

(okolnosti podľa tohto bodu ďalej aj ako „**Vyššia moc**“)

* 1. Kedykoľvek ktorákoľvek Zmluvná strana zistí akúkoľvek prekážku, ktorá jej bráni alebo je odôvodnené predpokladať, že jej bude brániť, v plnení akýchkoľvek povinností podľa tejto Zmluvy, najmä tak prekážku podľa bodu 13.4 a bodu 7.4 tejto Zmluvy, ale aj podľa akéhokoľvek iného ustanovenia tejto Zmluvy, je povinná jej vznik alebo existenciu bezodkladne písomne oznámiť druhej Zmluvnej strane. Pri riešení vzájomných nárokov spôsobených výskytom takýchto prekážok sú Zmluvné strany povinné postupovať vo vzájomnej súčinnosti tak, aby do najvyššej možnej miery zabránili následkom alebo zmiernili následky Vyššej moci.

1. **ZÁRUČNÁ DOBA A ZODPOVEDNOSŤ ZA VADY**
   1. Zhotoviteľ poskytuje na Dielo a jeho jednotlivé časti záruku počas lehoty plnenia podľa bodu 7.5 (Poskytovanie služieb postimplementačnej podpory). Počas záručnej doby Zhotoviteľ zodpovedá za funkcionality a funkčnosť Diela, ktorá musí byť v súlade so Zmluvou o dielo a jej príslušnými prílohami, ako aj s Detailnou funkčnou špecifikáciou. Zhotoviteľ zaručuje, že v záručnej dobe bude Dielo spôsobilé na použitie na účel zodpovedajúci jeho určeniu.
   2. Zhotoviteľ zodpovedá za to, že Dielo, ako aj všetky materiály, inštalované zariadenia ako i dodaný softvér budú mať počas Záručnej doby vlastnosti dohodnuté v tejto Zmluve, najmä v Špecifikácií predmetu zákazky, Detailnej funkčnej špecifikácii, ako aj vlastnosti obvyklé s prihliadnutím na povahu Diela, a že bude spôsobilé na riadne používanie na účel, na ktorý je určené. Za vadu sa v prípade dodaného softvéru považuje predovšetkým no nie výlučne zobrazovanie chybových hlásení, absencia požadovanej alebo obvyklej funkcionality, nedostatočná kompatibilita, príliš dlhá odozva, užívateľsky neprijateľné ovládanie, resp. iná odchýlka funkčnosti, resp. fungovania od Špecifikácie predmetu zákazky a Detailnej funkčnej špecifikácie.
   3. Zmluvné strany sa dohodli za účelom, aby bolo Dielo a Dokumentácia Zhotoviteľa počas celej Záručnej doby v súlade so Zmluvou, že Objednávateľ je oprávnený požadovať a Zhotoviteľ je povinný vykonať všetky činnosti k odstráneniu vád Diela a Dokumentácie Zhotoviteľa oznámených Objednávateľom. Zhotoviteľ je povinný všetky tieto vady odstrániť a všetky práce vykonať na svoje náklady a riziko. Súčasne sa dojednáva, že v prípade výskytu vád Diela, spočívajúcich v softvéri tretích osôb bude Zhotoviteľ uplatňovať v mene Objednávateľa u výrobcu (resp. nositeľa príslušných práv k tomuto softvéru) takéhoto softvéru a zároveň Objednávateľ Zhotoviteľa na tento účel poveruje vykonať všetky potrebné úkony.
   4. Zhotoviteľ zodpovedá za vady, ktoré má Dielo v okamihu prechodu nebezpečenstva na Objednávateľa, aj keď sa vada stane zjavnou až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva na Objednávateľa, ak je spôsobená porušením povinností Zhotoviteľa, alebo osoby ktorú použil na splnenie záväzku podľa tejto Zmluvy. Zhotoviteľ tiež zodpovedá za to, že budú splnené všetky podmienky príslušného výrobcu dodaného softvéru k zákonnému nadobudnutiu práva užívať a používať takýto softvér.
   5. Výslovne sa dojednáva, že Dielo alebo ktorákoľvek časť Diela musia byť bez právnych vád. Existencia právnych vád predstavuje na účely stanovenia lehoty na odstránenie vadu kategórie 3 v zmysle bodu 15.1b) bod (i). Za stav bez právnych vád sa na účely tejto zmluvy považuje situácia, kedy Dielo alebo časti Diela nie sú zaťažené právami tretích osôb, ktoré znemožňujú užívať Dielo alebo ktorúkoľvek jeho časť v súlade s touto zmluvou. V prípade, ak má Dielo a/alebo časť Diela právne vady, je Zhotoviteľ povinný tieto nároky na vlastné náklady vysporiadať. V prípade ak sa tak nestane je povinný uhradiť Objednávateľovi všetky náklady s tým vzniknuté, vrátane trov právneho zastúpenia (účelne vynaložených).
   6. Zhotoviteľ určuje, ako zodpovednú osobu na oznamovanie vád a havarijných udalostí [*meno a priezvisko*], tel. číslo.[*doplní uchádzač*], E-mail: [*doplní uchádzač*]. Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení písomne, a to zaslaním emailu na vyššie uvedenú emailovú adresu.
   7. Zmluvné strany sa dohodli, že v prípade skončenia Zmluvy z akéhokoľvek dôvodu, toto nemá vplyv na trvanie Záručnej doby a Zhotoviteľ naďalej zodpovedá za vady Diela, ktoré sa počas Záručnej doby vyskytnú.
2. **ODSTRAŇOVANIE VÁD A POSTIMPLEMENTAČNÁ PODPORA**
   1. Poskytovanie záručného a pozáručného servisu, pokiaľ nie je dojednané inak prebieha nasledovne:
      * 1. Objednávateľ alebo oprávnená osoba v mene Objednávateľa nahlasuje požiadavku na odstránenie vady v čase od 7:00 do 17:00 každý pracovný deň telefonicky alebo e-mailom na linku Hotline tel. č. .................. *[bude doplnené úspešným uchádzačom], resp.* Helpdesk ................@...................*[bude doplnené úspešným uchádzačom]* Zhotoviteľovi, ktorý je povinný v reakčnom čase (response time) nie dlhšom ako:
           1. Pre kategóriu1 1 hodinu bez ohľadu na pracovné hodiny;
           2. Pre kategóriu2 2 hodiny;
           3. Pre kategóriu3 4 hodiny;

od nahlásenia požiadavky zaslať e-mailom Objednávateľovi potvrdenie o prijatí požiadavky a začať s odstraňovaním vád - nastúpiť na servis.

* + - 1. Zhotoviteľ je povinný odstrániť vadu (resolution time) v lehote nie dlhšej ako:
         1. Pre kategóriu1 8 hodín bez ohľadu na pracovné hodiny;
         2. Pre kategóriu2 next business day;
         3. Pre kategóriu3 5 pracovných dní;

od nahlásenia požiadavky.

* + - 1. Vady sa na účely záručného servisu členia nasledovne:
         1. Kritická chyba - kategória1 (critical, blocker). Riadna prevádzka diela nie je možná, alebo je znížená do neprijateľnej miery (miera, ktorá podstatne v rozpore s účelom Zmluvy bráni užívaniu Diela).
         2. Zásadná chyba – kategória 2 (urgent). Prevádzka je ovplyvnená natoľko, že bráni riešeniu bežných pracovných úloh automatizovaným spôsobom a dochádza k významnému spomaleniu riešenia pracovných úloh a/alebo vyvoláva potrebu na dodatočné personálne zdroje na strane Objednávateľa. pričom odozva systému na požiadavky v reálnom čase prekračuje 2 minúty.
         3. Bežná chyba – kategória 3 (normal). Chyba neovplyvňuje riadnu prevádzku. Ide o malé vady, ktoré spôsobujú nepohodlnosť obsluhy a nevýznamné chyby vo vizuálnom rozhraní, akými sú chybné popisy, zatrieďovanie dát, prekresľovanie. Užívateľ nemusí vykonať naviac práce na obídenie závady.
  1. Zhotoviteľ znáša všetky náklady spojené s odstránením vád Diela. Záručná doba neplynie po dobu, po ktorú Objednávateľ nemôže užívať Dielo, resp. časť Diela pre jeho vady, za ktoré zodpovedá Zhotoviteľ.
  2. Pre odstránenie pochybností platí, že za vady sa nepovažujú incidenty, zmenové požiadavky (change requesty), prípadne iné požiadavky používateľov Diela, ktoré vzniknú počas prevádzkovania Diela. Riešenie týchto situácií je predmetom poskytovania služieb postimplementačnej podpory pri prevádzke Diela.

1. **OSTATNÉ SLUŽBY POSTIMPLEMENTAČNEJ PODPORY**
   1. Zhotoviteľ je povinný poskytovať Služby postimplementačnej podpory k riadne dodanému Dielu, odo dňa podpísania Preberacieho protokolu podľa bodu 6.3.5a) Zmluvy, formou HelpDesk-u zriadeného a prevádzkovaného Zhotoviteľom, telefonicky a e-mailom. Poverení zamestnanci Objednávateľa zadajú požiadavku a navrhnú požadovaný čas na vyriešenie. Zhotoviteľ v rámci odozvy potvrdí prijatie požiadavky a potvrdí čas vyriešenia. V prípade, ak navrhovaný čas vyriešenia nie je možné dodržať, navrhne Zhotoviteľ iný najskorší možný termín, ktorý bude vzájomne odsúhlasený. Poskytované Služby postimplementačnej podpory budú mať nasledovné minimálne parametre:
      * 1. poskytovanie používateľských rád, konzultačná činnosť, úprava konfigurácie a dodatočná customizácia Diela, problémov súvisiacich s Dielom (okrem odstraňovania incidentov a vád) v rozsahu 8 hodín (1MD) mesačne;
        2. doba prevádzkovej podpory 8 hodín počas 5 pracovných dní v čase od 8:00 do 16:00;
        3. čas odozvy – e-mailom: najneskôr v rovnaký čas v nasledujúci pracovný deň,
        4. čas vyriešenia požiadavky – dohodou.
   2. Súčasťou Služieb postimplementačnej podpory pri prevádzke Diela sú aj aktualizácie Diela (sledovanie aktualizácii a ich implementácia) a proaktívne kontroly Diela ako aj zabezpečenie včasnej licenčnej podpory podľa článku 17 Zmluvy.
2. **PRÁVA DUŠEVNÉHO VLASTNÍCTVA A LICENČNÁ PODPORA** 
   1. V prípade, že Dielo a/alebo akákoľvek časť Diela podľa tejto Zmluvy, ktorá bude vytvorená a/alebo dodaná Zhotoviteľom alebo jeho zamestnancami na účely splnenia jeho záväzkov podľa tejto Zmluvy bude mať povahu autorského diela v zmysle Autorského zákona, tak Zhotoviteľ udeľuje Objednávateľovi v súlade s ustanovením § 65 a nasl. Autorského zákona licenciu, resp. sublicenciu na použitie takto chráneného autorského diela, a to nevýhradnú, neobmedzenú (bez časového a teritoriálneho obmedzenia) v rozsahu nevyhnutnom na riadne fungovanie a užívanie Diela prípadne inej časti plnenia Objednávateľom v súlade s účelom tejto Zmluvy. Za týmto účelom a v tomto rozsahu je Objednávateľ oprávnený udeliť sublicenciu tretím osobám. Zmluvné strany sa dohodli, že odmena Zhotoviteľa za poskytnutie licencie/sublicencie podľa tohto článku je zahrnutá v Rozpočte Diela.
   2. Zhotoviteľ prehlasuje, že dodaním (i) akéhokoľvek softvérového, či systémového vybavenia poskytnutého na základe tejto Zmluvy a (ii) akéhokoľvek technického alebo akéhokoľvek iného zariadenia alebo dokumentácie, ktoré je súčasťou Diela nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Zhotoviteľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi v súvislosti s implementáciou, prevádzkou Diela a postimplementačnej starostlivosti.
   3. Zhotoviteľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek, výrobcov a prevádzkovateľov systémov, softvérov, častí Diela, či akýchkoľvek iných osôb, potrebné pre prevádzkovanie Diela.
   4. Objednávateľ prevzatím Diela nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb Zhotoviteľom v súvislosti s plnení tejto Zmluvy.
   5. Zhotoviteľ sa zaväzuje Objednávateľ odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s Dielom, ktorý vznikne z alebo v súvislosti s Dokumentáciou Zhotoviteľa, výrobou alebo dodaním alebo používaním Diela Objednávateľom. Zhotoviteľ v plnej miere zodpovedá za škodu, ktorá Objednávateľovi vznikne v súvislosti s porušením akýchkoľvek povinností Zhotoviteľa podľa tohto bodu Zmluvy.
3. **ZMLUVNÉ SANKCIE**
   1. V prípade, že nastane niektorá z nižšie uvedených okolností má Objednávateľ na základe faktúry nárok požadovať od Zhotoviteľa zaplatenie a Zhotoviteľ je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):
      * 1. V prípade omeškania Zhotoviteľa s odovzdaním Diela v Lehote plnenia má Objednávateľ nárok na zaplatenie zmluvnej pokuty vo výške 0,05 % zo Zmluvnej ceny a to za každý aj začatý deň omeškania;
        2. V prípade omeškania Zhotoviteľa s odstránením vád Diela podľa bodu 6.3.11 tejto Zmluvy má Objednávateľ nárok na zaplatenie zmluvnej pokuty vo výške 3.000,- EUR (slovom: tritisíc eur) a to za každý aj začatý deň omeškania;
        3. V prípade, ak Zhotoviteľ poruší niektorú z povinností podľa článku 15 a čl. 16, t. j. je v omeškaní so splnením povinnosti v rovnakom trvaní ako bola lehota na splnenie predmetnej povinnosti, má Objednávateľ nárok na zaplatenie zmluvnej pokuty:
           1. vo výške 1.000,- EUR (slovom: tisíc eur) za každý deň omeškania s odstránením vady kategórie 1;
           2. vo výške 500,- EUR (slovom: päťsto eur) za každý deň omeškania s odstránením vady kategórie 2;
           3. vo výške 250,- EUR (slovom: dvestopäťdesiat eur) za každý deň omeškania s odstránením vady kategórie 3;
           4. jednorazovo vo výške 250,- EUR (slovom: päťsto eur) v prípade porušenia ostatných povinností.
        4. V prípade, ak Zhotoviteľ zadá určitú časť plnenia tejto Zmluvy Subdodávateľovi v rozpore s postupom podľa článku 20 tejto Zmluvy má Objednávateľ nárok na zaplatenie zmluvnej pokuty vo výške 100.000,- EUR (slovom: stotisíc eur);
        5. V prípade, ak Zhotoviteľ vykonáva vybrané odborné činností v rámci plnenia tejto Zmluvy, ktoré má vykonávať výlučne prostredníctvom Odborníkov, prostredníctvom iných osôb, alebo v prípade, ak Zhotoviteľ viac nedisponuje kapacitami Odborníka, a nemá zabezpečené nahradenia kapacity Odborníka iným Odborníkom postupom podľa článku 21 tejto Zmluvy, má Objednávateľ nárok na zaplatenie zmluvnej pokuty vo výške 10.000,- EUR (slovom: desaťtisíc eur);
        6. V prípade, ak Zhotoviteľ na prvú výzvu Objednávateľa podľa článku 22 tejto Zmluvy nenapraví porušenie alebo neplnenie tejto Zmluvy v primeranej lehote má Objednávateľ nárok na zaplatenie zmluvnej pokuty vo výške 1.000,- EUR (slovom: tisíc eur), a to za každý aj začatý deň, kedy toto porušenie alebo neplnenie trvá.
        7. V prípade porušenia záväzku ochrany sprístupnených informácií/dát podľa článku 23 má Objednávateľ nárok na zaplatenie zmluvnej pokuty vo výške 200.000,- EUR (slovom: dvesto tisíc eur), a to za každé jednotlivé porušenie povinnosti mlčanlivosti podľa článku 23.
   2. V prípade omeškania Objednávateľa s úhradou faktúr má Zhotoviteľ nárok na zaplatenie úroku z omeškania vo výške 0,05 % z dlžnej sumy vrátane DPH za každý aj začatý deň omeškania.
   3. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške a nie je dotknutý ani prípadný iný nárok na primerané zadosťučinenie, ktoré môže byť poskytnuté aj v peniazoch, či nárok na vydanie bezdôvodného obohatenia alebo iného nároku vyplývajúceho z akéhokoľvek právneho predpisu.
   4. Splatnosť faktúry za zmluvnú pokutu vystavenej podľa tohto bodu bude minimálne sedem (7) kalendárnych dní.
4. **TRVANIE A UKONČENIE ZMLUVY**
   1. Táto Zmluva nadobúda platnosť dňom jej podpisu všetkými Zmluvnými stranami a účinnosť dňom nasledujúcim po dni jej zverejnenia podľa § 47a Občianskeho zákonníka.
   2. Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
   3. Táto zmluva zanikne okrem splnenia všetkých práv a povinností všetkých Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
   4. V prípade zániku zmluvy dohodou zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
   5. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
   6. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely tejto zmluvy sa za podstatné porušenie Zmluvy Zhotoviteľom považuje najmä, nie však výlučne:
      * 1. ak sa preukáže, že Zhotoviteľ v Ponuke Zhotoviteľa predložil nepravdivé doklady alebo uviedol nepravdivé, neúplné alebo skreslené údaje;
        2. ak Zhotoviteľ ani opakovane nesplní výzvu k náprave podľa bodu 22 tejto Zmluvy;
        3. ak Zhotoviteľ opustí Dielo alebo inak jasne prejavuje úmysel nepokračovať v konaní svojich povinností podľa Zmluvy (platí obdobne aj v prípade ak Zhotoviteľ tieto povinnosti plní iba vo veľmi obmedzenom rozsahu);
        4. ak nedôjde k úspešnému absolvovaniu Akceptačných skúšok, ani pri opakovaných Akceptačných skúškach;
        5. ak Zhotoviteľ zadá celé Dielo ako subdodávku alebo postúpi Zmluvu bez súhlasu Objednávateľa;
        6. ak je Zhotoviteľ v omeškaní s vykonaním Diela v Lehote plnenia o viac, ako tridsať (30) kalendárnych dní;
        7. ak nastane iná okolnosť uvedená v tejto Zmluve oprávňujúca Objednávateľ odstúpiť od Zmluvy.
   7. Objednávateľ môže odstúpiť od Zmluvy tiež v súlade s § 19 ods. 1 ZVO:
      * 1. ak v čase uzatvorenia Zmluvy existoval dôvod na vylúčenie Zhotoviteľa pre nesplnenie podmienky účasti podľa § 32 ods. 1 písm. a) ZVO,
        2. ak táto Zmluva nemala byť uzavretá so Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
   8. Objednávateľ môže v súlade s § 19 ods. 2 ZVO odstúpiť od časti Zmluvy, ktorou došlo k podstatnej zmene pôvodnej Zmluvy, a ktorá si vyžadovala nove verejné obstarávanie.
   9. Objednávateľ môže v súlade s § 19 ods. 3 Zákona o verejnom obstarávaní odstúpiť od Zmluvy, ak Zhotoviteľ nebol v čase uzavretia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora.
5. **SUBDODÁVATELIA**
   1. Zhotoviteľ je oprávnený plnením vybraných častí tejto Zmluvy poveriť svojich Subdodávateľov. Zoznam Subdodávateľov tvorí Prílohu č. 4 tejto Zmluvy. V zozname Subdodávateľov sa uvádza podiel plnenia každého Subdodávateľa z celkovej ceny plnenia a údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia. Každý Subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.
   2. V prípade, ak má počas plnenia Zmluvy Zhotoviteľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:
      * 1. Subdodávateľ, ktorého sa týka návrh na zmenu, a má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,
        2. Subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný Subdodávateľ a musí spĺňať rovnaké podmienky, ako pôvodný Subdodávateľ (ak boli stanovené),
        3. Zhotoviteľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.
   3. Návrh na zmenu subdodávateľa spolu s dokladmi podľa bodu 20.2c) vyššie a aktualizovaným znením Prílohy č. 4 musí Zhotoviteľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 20.2 vyššie.
   4. Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto článku 20 Zmluvy.
   5. V prípade, ak Zhotoviteľ využije na plnenie ktorejkoľvek povinnosti podľa tejto Zmluvy Subdodávateľa, Zhotoviteľ za konanie Subdodávateľa voči Objednávateľovi zodpovedá, ako keby plnenie vykonával sám.
6. **ODBORNÍCI**
   1. Zhotoviteľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom odborníkov, prostredníctvom ktorých preukazoval splnenie podmienok účasti technickej spôsobilosti podľa Súťažných podkladov Súťaže, a ktorých za týmto účelom identifikoval vo svojej Ponuke Zhotoviteľa (ďalej aj ako „**Odborníci**“). Zoznam jednotlivých Odborníkov s uvedením ich kvalifikácie a doklady preukazujúce ich kvalifikáciu tvoria obsah Prílohy č. 5 tejto Zmluvy.
   2. V prípade, ak chce Zhotoviteľ nahradiť niektorého z Odborníkov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Odborník musí spĺňať rovnakú odbornú spôsobilosť, ako je spôsobilosť, ktorej splnenie preukazoval Odborník, ktorý sa nahrádza. Spôsobilosť nového Odborníka Zhotoviteľ preukazuje profesijným životopisom príslušnej osoby, s minimálnym obsahom:
      * 1. meno a priezvisko, dosiahnuté vzdelanie, súčasná pracovná pozícia, kvalifikácia vzťahujúca sa k príslušnej časti predmetu Zmluvy, prehľad profesijnej praxe vzťahujúcej sa k činnosti, ktorú má príslušná osoba vykonávať, vlastnoručný podpis;
        2. doklad o odbornej spôsobilosti prípadne skúsenostiach nového Odborníka, ktoré budú preukazovať splnenie podmienok, ktoré preukazoval pôvodný Odborník.
   3. Pre vylúčenie pochybností sa Zmluvné strany dohodli, že pre nahradenie Odborníkov nie je potrebné uzatvárať dodatok k tejto Zmluve, pokiaľ bude dodržaný postup podľa tohto článku 21 Zmluvy. Po zmene Odborníka Zmluvné strany aktualizujú Prílohu č. 5 o údaje o novom Odborníkovi.
7. **VÝZVA NA NÁPRAVU**

Objednávateľ je oprávnený kontrolovať vykonávanie Diela a plnenie akýchkoľvek povinností Zhotoviteľa na základe tejto Zmluvy. Ak Zhotoviteľ porušuje alebo neplní akýmkoľvek spôsobom túto Zmluvu je Objednávateľ oprávnený vyzvať Zhotoviteľa, aby toto porušenie alebo neplnenie napravil v primeranej lehote na nápravu. Ak s prihliadnutím na dohodu Zmluvných strán nie je primeranou lehotou na nápravu iná lehota, platí, že primeranou lehotou na nápravu je päť (5) pracovných dní. Pokiaľ Zhotoviteľ nenapraví toto porušenie alebo neplnenie Zmluvy v lehote na nápravu určenej podľa tohto bodu, má Objednávateľ právo určiť Zhotoviteľovi náhradnú lehotu na nápravu. Pokiaľ Zhotoviteľ nenapraví toto porušenie alebo neplnenie Zmluvy ani v náhradnej lehote na nápravu určenej podľa tohto bodu, má Objednávateľ právo od tejto Zmluvy odstúpiť.

1. **MLČANLIVOSŤ**
   1. Zmluvné strany akceptujú a sú si vedomé skutočnosti, že v priebehu plnenia tejto Zmluvy môže Zhotoviteľ získať, alebo môžu mu byť poskytnuté informácie/dáta rôznej povahy o činnosti, výrobnom procese Objednávateľa, resp. že niektoré z takto poskytnutých a/alebo sprístupnených informácií/dát za účelom plnenia jeho záväzku podľa tejto Zmluvy v podobe dokumentov, e-mailov či ústne poskytnutých, no nie len, ale najmä, môžu obsahovať informácie/dáta, ktoré si Objednávateľ želá, resp. je povinný utajiť predovšetkým z dôvodu ich
      * 1. dôvernosti,
        2. povinnosti ochrany podľa osobitného predpisu, napr. Zákona o ochrane osobných údajov,
        3. ale aj z iných dôvodov, ktoré nemusia byť Zhotoviteľovi známe,
        4. ochrany, na ktorú je Objednávateľ povinný na základe akéhokoľvek zmluvného či iného právneho vzťahu.
   2. Povinnosť mlčanlivosti sa vzťahuje predovšetkým no, nie však výlučne informácie/dáta, resp. iné skutočnosti týkajúce sa výrobných procesov Objednávateľa a ktoré budú sprístupnené a/alebo poskytnuté Zhotoviteľovi. Informácie/dáta, resp. dokumenty ich obsahujúce pritom môžu byť sprístupnené a/alebo poskytnuté v akejkoľvek podobe či forme, predovšetkým ústnej, elektronickej, písomnej, či elektronickej zachytené na akomkoľvek hmotnom, či nehmotnom substráte najmä, no nie výlučne, písomne alebo elektronicky, alebo zistené priamym poznaním pri realizácii Diela v Mieste plnenia, ktorú Objednávateľ odovzdá alebo iným spôsobom sprístupní za účelom definovanom v tejto Zmluve Zhotoviteľovi. Zhotoviteľ je zároveň povinný zachovávať mlčanlivosť ohľadne informácií/dát, ktoré obsahujú skutočnosti obchodnej, výrobnej alebo technickej povahy súvisiace s Objednávateľom, ktoré majú skutočnú alebo aspoň potenciálnu materiálnu alebo nemateriálnu hodnotu, nie sú v obchodných kruhoch bežne dostupné, sú utajené a chránené v zmysle § 17 a nasl. zákona č. 513/1991 Zb. Obchodný zákonník (ďalej ako „**Obchodný zákonník**“) ako predmet obchodného tajomstva Objednávateľa alebo informácie označené ako dôverné, ktoré nesmie strana, ktorej sa tieto informácie poskytli, prezradiť tretej osobe a ani ich použiť v rozpore s ich účelom pre svoje potreby a sú chránené v zmysle § 271 Obchodného zákonníka.
   3. Pod predmet ochrany podľa tohto článku 23 Zmluvy nespadajú informácie/dáta,
      * 1. ktoré sú všeobecne známe,
        2. ktoré v čase uzavretia tejto Zmluvy sú, alebo po uzavretí tejto Zmluvy sa bez porušenia tejto Zmluvy stali bežne dostupnými v príslušných obchodných kruhoch alebo vo verejnosti,
        3. o ktorých Zhotoviteľ bezpochyby preukáže, že s nimi disponoval v čase uzavretia Zmluvy, resp. pri ich poskytnutí a/alebo ich vypracoval samostatne a bez využitia predmetu ochrany,
        4. informácie poskytnuté v nevyhnutnom rozsahu príslušným orgánom v rámci plnenia zákonných povinností, pričom prekročenie nevyhnutného rozsahu poskytnutých informácií je sankcionované rovnako ako porušenie ochrany informácií/dát podľa tejto Zmluvy.
   4. Zhotoviteľ využije získané informácie/dáta len na účely realizácie Diela. Zhotoviteľ nie je oprávnený poskytnúť informácie/dáta tvoriace predmet ochrany inej osobe bez predchádzajúceho osobitného, písomného súhlasu Objednávateľa. Na udelenie takéhoto súhlasu nemá Zhotoviteľ právny nárok.
   5. Ak je Zhotoviteľ nútený na účely realizácie Diela sprístupniť ďalšej osobe, je povinný oboznámiť všetky tieto osoby, so svojimi povinnosťami a záväzkami prevzatými touto Zmluvou a zaviazať ich na dodržiavanie obmedzení používania informácií/dát tvoriacich predmet ochrany v rovnakom rozsahu v akom sa vzťahujú na Zhotoviteľa. V prípade porušenia záväzku mlčanlivosti osobami, ktorým Zhotoviteľ informácie/dáta tvoriace predmet ochrany podľa tohto článku 23 Zmluvy sprístupnil alebo akýmkoľvek iným spôsobom poskytol, zodpovedá Zhotoviteľ rovnako ako keby povinnosť mlčanlivosti porušil sám.
   6. Všetky podklady a dáta/informácie poskytnuté Zhotoviteľovi musia byť po ukončení plnenia predmetu Zmluvy bez vyzvania odovzdané Objednávateľovi alebo podľa jeho rozhodnutia vymazané alebo skartované. Táto povinnosť sa vzťahuje aj na vyhotovené kópie. Toto ustanovenie neplatí v prípade vzájomných zmlúv medzi Zmluvnými stranami, ktoré ale nesmú byť bez súhlasu Objednávateľa sprístupnené tretej strane.
2. **SPOLOČNÉ A ZÁVEREČNÉ USTANOVENIA**
   1. Práva a povinnosti Zmluvných strán neupravené v tejto Zmluve sa riadia výlučne príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky, ktoré budú rozhodovať podľa Civilného sporového poriadku.
   2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa. Zhotoviteľ nie je oprávnený započítať svoje pohľadávky voči pohľadávkam Objednávateľa bez predchádzajúceho súhlasu Objednávateľa.
   3. Zmluvné strany sa dohodli, že k právam a záväzkom vyplývajúcim z tejto Zmluvy pre Objednávateľa môžu pristúpiť aj ďalšie Organizácie. Pre tento prípad však platí, že celková Zmluvná cena podľa článku 10 Zmluvy ani rozsah Diela sa pristúpením Organizácie nemení. Pristúpenie k Zmluve sa uskutoční formou postúpenia časti Zmluvy z Objednávateľa, ktorým je Mesto Košice, na pristupujúcu Organizáciu; pristúpenie k Zmluve je vo vzťahu k Zhotoviteľovi účinné dňom doručenia oznámenia Objednávateľa o pristúpení k Zmluve. Objednávateľ v tomto oznámení uvedie rozčlenenie časti Zmluvnej ceny, ktorá pôvodne prislúchala Mestu Košice podľa bodu 10, na časť Zmluvnej ceny medzi Mesto Košice a pristupujúcu Organizáciu. Na základe pristúpenia Organizácie k tejto Zmluve, bude povinnosť Zhotoviteľa poskytovať Služby postimplementačnej podpory aj tejto Organizácií a zároveň sa Organizácia bude podieľať na úhrade Zmluvnej ceny podľa bodu 10.5 Zmluvy. Pre vylúčenie akýchkoľvek pochybností platí, že Zhotoviteľ bude na pristupujúcu Organizáciu hľadieť rovnakým spôsobom ako na ostatné Zmluvné strany vystupujúce v pozícii Organizácie, ktoré boli Zmluvnou stranou od začiatku Zmluvy.
   4. Zmluva je vyhotovená v takom počte rovnopisov, že Mesto Košice obdrží dva (2) rovnopisy a ostatné Organizácie po jednom (1) rovnopise a Zhotoviteľ obdrží dva (2) rovnopisy.
   5. Zmluvné strany berú na vedomie, že zmena Zmluvy je možná len v súlade s § 18 Zákona o verejnom obstarávaní a to za predpokladu, že sa nezmenia záväzky Zhotoviteľa, ku ktorým sa zaviazal v Ponuke. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán.
   6. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim Právnemu významu pôvodného ustanovenia a zmyslu a účelu tejto Zmluvy.
   7. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
   8. Neoddeliteľnou súčasťou zmluvy sú prílohy:

Príloha č. 1 Špecifikácia predmetu Zákazky *[Časť B. Opis predmet zákazky Súťažných podkladov – bude súčasťou Zmluvy, ako Príloha č. 1 – Špecifikácia predmetu zákazky]*

Príloha č. 2 Rozpočet Diela *[bude tvoriť časť Ponuky uchádzača – vypracovaný podľa vzoru v časti F. CENOVÁ TABUĽKA ]*

Príloha č 3 Plán realizácie Diela *[Odovzdá Zhotoviteľ v súlade s článkom 4 Zmluvy po podpise tejto Zmluvy]*

Príloha č. 4 Zoznam Subdodávateľov *[predloží úspešný uchádzač najneskôr pri podpise Zmluvy]*

Príloha č. 5 Zoznam Odborníkov *[predloží uchádzač v ponuke v rámci preukazovania splnenia podmienok účasti vo verejnom obstarávaní]*

**ZA OBJEDNÁVATEĽA A ORGANIZÁCIE:**

V *Košiciach dňa ..................................*

*[doplní objednávateľ]*

|  |  |
| --- | --- |
| **Mesto Košice**:  ......................................  Ing. Jaroslav Polaček  primátor | **Bytový podnik mesta Košice, s.r.o.**:  ......................................  Ing. Peter Vrábel, PhD.  konateľ |
| **Dopravný podnik mesta Košice,**  **akciová spoločnosť**:  ......................................  Mgr. Marcel Čop / Ing. Vladimír Padyšák  predseda/člen predstavenstva  ......................................  Ing. Jozef Oberuč  člen predstavenstva | **Správa mestskej zelene v Košiciach**:  ......................................  Ing. Marta Popríková  riaditeľ |
| **Zoologická záhrada Košice**:  ......................................  Mgr. Erich Kočner  riaditeľ | **Knižnica pre mládež mesta Košice**:  ......................................  PhDr. Kamila Prextová, MBA  riaditeľ |
| **Stredisko sociálnej pomoci mesta Košice**:  ......................................  Mgr. Zdena Sloviková  riaditeľ | **Psychosociálne centrum**:  ......................................  Mgr. Beáta Horváthová, MBA  riaditeľ |
| **Košická Futbalová Aréna a.s.**:  ......................................  Mgr. Marcel Gibóda  predseda predstavenstva  ......................................  člen predstavenstva | **Stredisko služieb škole**:  ......................................  Ing. Mária Mižáková  riaditeľ |

**ZA ZHOTOVITEĽA:**

V *.................................... dňa ..................................*

*[doplní uchádzač]*

*[názov zhotoviteľa]*

......................................

*[Meno a priezvisko (člena) štatutárneho orgánu]*

*[funkcia]*